cyanic-selkie/wikianc huggingface dataset:
ചാഡ്‍വിക്ക് ബോസ്മൻ
തൊഴിൽ ജീവിതം
2013 -ലെ സിനിമയായ 42 -ൽ ബോസ്മൻ പ്രധാന കഥാപാത്രമായി വന്നു,  ജാക്കി റോബിൻസൺ എന്ന് ബേസ്ബാൾ കളിക്കാരന്റെ ജീവിതകഥയ്ക്ക് ജാക്കി റോബിൻസണായി എത്തിയത് ബോസ്മനായിരുന്നു. ആ വേഷത്തിനുവേണ്ടി ഓഡീഷൻ ചെയ്യുമ്പോൾ ഈസ്റ്റ് വില്ലേജില് ഓഫ്-ബ്രോഡ്‍വേ എന്ന് നാടകത്തിനെ സംവിധാനം ചെയ്യുകയായിരുന്നു. ബോസ്മൻ തന്റെ വലിയ സമയവും ഇത്തരം അഭിനയത്തിനും, നാടകത്തിനുമായി മാറ്റിവച്ചിരുന്നു. ആ വേഷത്തിനായി ഓഡീഷൻ ചെയ്ത പ്രധാന 25 പേരിൽ സംവിധായകനായ ബ്രയൻ ഹെൽഗെലാന്റിന് വളരെയിഷ്ടപ്പെട്ടത് ബോസ്മനിനെയായിരുന്നു. അദ്ദേഹം രണ്ട് പ്രാവിശ്യം ഓഡിഷൻ ചെയ്തിരുന്നു. 42 എന്ന സിനിമയ്ക്ക് ശേഷം അദ്ദേഹത്തിന്റെ ഒരു ഇന്റിപെന്റന്റ് സിനിമയായ ദി കിൽ ഹോൾ തിയേറ്ററിൽ റിലീസ് ചെയ്തു. വലത്ത്‌|ലഘുചിത്രം|2014 സെപ്തംബറിന് ദിയവില്ലെ ഫിലിം ഫെസ്റ്റിവിൽ ബോസ്മൻ 2016 -ൽ മാർവെൽ കോമിക്സിലെ ട'ചള്ള / ബ്ലാക്ക് പാന്തർ ആയി അഭിനയിച്ചു, കാപ്റ്റൻ അമേരിക്ക:സിവിൽ വാർ ലായിരുന്നു അത്, അതായിരുന്നു അദ്ദേഹത്തിന്റെ മാർവൽ സിനിമകളിലെ ആദ്യത്തെ ചിത്രം. 2018 -ൽ ബ്ലാക്ക് പാന്തർ -ൽ ബ്ലാക്ക് പാന്തർ ആയി എത്തി. വക്കാണ്ട യുടെ കഥ പറയുന്ന ഒരു മാർവൽ ചിത്രമാണിത്. 2019 -ൽ മറ്റൊരു ഭാഗം ഇറങ്ങാനായിരിക്കുന്ന അവഞ്ചേഴ്സ്: ഇൻഫിനിറ്റി വാർ -ൽ അതേ റോളിൽ ബോസ്മൻ വരും.
സ്വകാര്യ ജീവിതം
ക്രിസ്റ്റ്യൻ ആയിട്ടാണ് ബോസ്മൻ വളർന്നത്, അദ്ദേഹത്തിന്റെ മുൻകാല പുരേഹിതൻ പറഞ്ഞ‍ത് ബോസ്മൻ എപ്പോഴും വിശ്വാസത്തെ കൈവിടില്ല എന്നായിരുന്നു. മാർവൽ സിനിമാറ്റിക് യൂണിവേഴ്സിലെ ബ്ലാക്ക് പാന്തറാകുവാൻ ഒരുപാട് പ്രാർത്ഥിച്ചിട്ടുണ്ടെന്ന് ബോസ്മൻ ഒരിക്കൽ പറഞ്ഞിരുന്നു.
References
വർഗ്ഗം:1976-ൽ ജനിച്ചവർ വർഗ്ഗം:അമേരിക്കൻ ചലച്ചിത്ര നടന്മാർ വർഗ്ഗം:2020-ൽ മരിച്ചവർ വർഗ്ഗം:ഓഗസ്റ്റ് 28-ന് മരിച്ചവർ വർഗ്ഗം:നവംബർ 29-ന് ജനിച്ചവർ
ഹൈതം ബിൻ താരിഖ് അൽ സൈദ്
ഒമാനിലെ സുൽത്താനായിരുന്ന ക്വാബൂസ് ബിൻ സൈദ് അൽ സൈദിന്റെ പിൻ​ഗാമിയായി 2020 ജനുവരി 11ന് നിയമിതനായ സുൽത്താൻ.
ഒമാൻ സുൽത്താന്റെ കുടുംബത്തിൽ നിന്നുള്ള അം​ഗമാണ് പുതിയ സുൽത്താനായി ചുമതലയേറ്റെടുത്ത ഹൈതം ബിൻ താരിഖ് അൽ സൈദ്. 1954ൽ ജനിച്ച അദ്ദേഹം ഓക്‌സ്‌ഫോർഡ് യൂനിവേഴ്‌സിറ്റിയിൽ നിന്നും പീംബോർക്ക് യൂനിവേഴ്‌സിറ്റിയിൽ നിന്നും ഉന്നത പഠനം പൂർത്തിയാക്കി. വിദേശകാര്യ മന്ത്രാലയത്തിലെ അണ്ടർ സെക്രട്ടറിയായും സെക്രട്ടറി ജനറലായും സേവനം ചെയ്തിട്ടുള്ള അദ്ദേഹം സുൽത്താൻ ഖാബൂസ് മന്ത്രിസഭയിലെ സാംസ്കാരിക പെതൃകവകുപ്പ് മന്ത്രിയായിരുന്നു.
ഹർമൻപ്രീത് സിങ്
ഒരു പ്രമുഖ ഇന്ത്യൻ ഹോക്കി താരമാണ് ഹർമൻപ്രീത് സിങ്. ഇന്ത്യൻ ഹോക്കിയിലെ പ്രതിരോധ നിരയിലാണ് (ഡിഫൻഡറായി)  ഇദ്ദേഹം കളിക്കുന്നത്. 2016ൽ ബ്രസീലിലെ റിയോയിൽ നടന്ന ഒളിമ്പിക്‌സിലേക്കുള്ള ഇന്ത്യൻ ഹോക്കി ടീമിൽ ഹർമൻപ്രീത് സിങ് അംഗമായിരുന്നു.
ജൂനിയർ ഏഷ്യാ കപ്പ് കിരീടം നേടിയ ഇന്ത്യൻ ടീമിൽ ഹർമൻപ്രീത് അംഗമായിരുന്നു. പെനാൽറ്റി കോർണർ വിദഗ്ദ്ധനാണ് ഹർമൻപ്രീത്. പാകിസ്താനെതിരെ 6-2ന് വിജയിച്ച ഇന്ത്യൻ ടീമിന്റെ നാലു ഗോളും നേടിയത് ഇദ്ദേഹമായിരുന്നു.
ജനനം
വടക്കൻ പഞ്ചാബിലെ അമൃതസറിനടുത്തുള്ള ഗ്രാമതത്തിലാണ് ജനനം.
2011ൽ ജലന്ധറിലെ സുർജിത് സിങ് ഹോക്കി അക്കാദമിയിൽ പരിശീലനം ആരംഭിച്ചു. ഗഗൻപ്രീത് സിങ്, സുഖ്ജിത് സിങ് എന്നിവരായിരുന്നു പരിശീലകർ. 2014ൽ മലേഷ്യയിൽ നടന്ന സുൽത്താൻ ജോഹർ കപ്പിൽ പ്ലെയർ ഓഫ് ദ ടൂർണമെന്റായി തെരഞ്ഞെടുകക്കപ്പെട്ടു. 2015 സെപ്തംബറിർ ഇന്ത്യ ഹോക്കി ലീഗിലേക്ക് നടന്ന താര ലേലത്തിൽ ദബാങ് മുംബൈ 33 ലക്ഷം രൂപ നൽകി ഹർമൻ പ്രീതിനെ സ്വന്തമാക്കിയിരുന്നു.
പുറംകണ്ണികൾ
വർഗ്ഗം:ഇന്ത്യൻ ഹോക്കി കളിക്കാർ
അവൾ ഒരു തുടർക്കഥ
കെ. ബാലചന്ദർ സംവിധാനം ചെയ്ത 1974 ലെ ഇന്ത്യൻ തമിഴ് ചിത്രമാണ് അവൾ ഒരു തുടർക്കഥ. സുജാത, കമലഹാസൻ, ശ്രീപ്രിയ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. എം.എസ്. വിശ്വനാഥൻ സംഗീത സ്കോറാണ് ചിത്രത്തിലുള്ളത്.
പുറത്തേക്കൂള്ള കണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കമലഹാസൻ അഭിനയിച്ച മലയാളചലച്ചിത്രങ്ങൾ വർഗ്ഗം:എം.ജി. സോമൻ അഭിനയിച്ച മലയാളചലച്ചിത്രങ്ങൾ
രേണുക തടാകം
രേണുക തടാകം ഹിമാചൽ പ്രദേശ് സംസ്ഥാനത്തെ സിർമൌർ ജില്ലയിൽ സ്ഥിതി ചെയ്യുന്ന ഒരു തടാകമാണ്. ഇത് സമുദ്രനിരപ്പിൽനിന്ന് ഏകദേശം അറുനൂറ്റി എഴുപത്തിരണ്ടു മീറ്റർ ഉയരത്തിലാണുള്ളത്. ഹിമാചൽ പ്രദേശിലെ ഏറ്റവും വലിയ തടാകമാണിത്. തടാകത്തിൻറെ ചുറ്റളവ് ഏകദേശം 3214 മീറ്ററാണ്. രേണുക ദേവതയുടെ പേരിൽ നിന്നാണ് തടാകത്തിന് ഈ പേരു ലഭിച്ചത്. ഈ പ്രദേശം ഹിമാചൽ പ്രദേശിലെ മറ്റു മേഖലകളുമായി റോഡ് മാർഗ്ഗം ബന്ധിപ്പിച്ചിരിക്കുന്നു. തടാകത്തിനുള്ളിൽ ബോട്ടിംഗ് അനുവദിച്ചിട്ടുണ്ട്. രേണുക തടാക മേഖലയിൽ ഒരു സിംഹ സഫാരി പാർക്കും കാഴ്ച്ചബംഗ്ലാവും നിലനിൽക്കുന്നുണ്ട്. ഈ മേഖല കേന്ദ്രീകരിച്ച് ഒരു വാർഷിക മേളയും സംഘടിപ്പിക്കപ്പെടാറുണ്ട്.
തടാകത്തിൻറ നിലനിൽപ്പിനു ഭീക്ഷണിയായ ഘടകങ്ങൾ
സമീപകാലത്ത് തടാകത്തിൻറെ വലിപ്പം ചരുങ്ങിക്കൊണ്ടിരിക്കുന്നു. തടാകത്തിൽ അടിഞ്ഞു കൂടുന്ന എക്കൽ മണ്ണ് തടാകത്തിൻറ നില നിൽപ്പിനു തന്നെ ഭീക്ഷണിയായിത്തീർന്നിരിക്കുന്നു. മലനിരകളിൽ നിന്നുള്ള മണ്ണിടിച്ചിലും മഴമൂലവും ഒഴുകിയെത്തുന്ന മണ്ണ് തടാക തീരത്ത് അടിഞ്ഞുകൂടിക്കൊണ്ടിരിക്കുന്നു. അതുപോലെ വർഷങ്ങളായി നിർമ്മാണ സാമഗ്രികളിൽനിന്നുള്ള ഉപയോഗശൂന്യമായ വസ്തുക്കൾ തടാകത്തിനു സമീപം കൂട്ടിയിടുന്നതും പരിസ്ഥിതിയ്ക്ക് ദോഷം സൃഷ്ടിക്കുന്നു. സർക്കാരും രേണുക വികാസ് സമിതിയും അവരുടെ കഴിവിൻറെ പരമാവധി തടാകം സംരക്ഷിക്കുവാനായി വിനിയോഗിക്കുന്നു. ഈ മേഖലയിലാകെ പ്ലാസ്റ്റിക് സഞ്ചികൾ നിരോധിക്കപ്പെട്ടിരിക്കുന്നു.
ദി ബീറ്റിൽസ് സ്റ്റോറി
ദി ബീറ്റിൽസിനെക്കുറിച്ചും അവയുടെ ചരിത്രത്തെക്കുറിച്ചും ഉള്ള ലിവർപൂളിലെ ഒരു മ്യൂസിയമാണ്  ദി ബീറ്റിൽസ് സ്റ്റോറി. ചരിത്രപരമായ റോയൽ ആൽബർട്ട് ഡോക്കിലാണ് ഇത് സ്ഥിതിചെയ്യുന്നത്. 1990 മെയ് 1 നാണ് ബീറ്റിൽസ് സ്റ്റോറി തുറന്നത്.
ലോകമെമ്പാടും ഇന്നും അനവധി ആരാധകരാണ് ബീറ്റില്സിനുള്ളത്. ലിവർപൂളിലെ റോയൽ ആൽബർട്ട് ഡോക്ക് കേന്ദ്രമായി നിരവധി പാക്കേജുകൾ ബീറ്റിൽസ് ആരാധകർക്കായി ഒരുക്കിയിട്ടുണ്ട്. ബീറ്റിൽസ് ആദ്യകങ്ങളിൽ പെർഫോം ചെയ്തിരുന്ന ക്ലബ്ബുകളും ബാറുകളും മറ്റും ടൂറിസ്റ്റുകളെ ആകർഷിക്കുന്നതിനായി പുനർനിർമ്മിച്ചിട്ടുണ്ട്. The Beatles Story എന്ന പേരിൽ അറിയപ്പെടുന്ന ഈ ടൂറിസ്റ് പാക്കേജ് ലിവർപൂളിലെ പ്രധാന ആകർഷണങ്ങളിൽ ഒന്നാണ്.
മൂഡംബയൽ
മൂഡംബയൽ കാസറഗോഡ് ജില്ലയിലെ ഒരു ഗ്രാമമാണ്.
ഗതാഗതം
ദേശിയപാത 66 ലേയ്ക്ക് ഇവിടെനിന്നും ഉപറോഡുകളുണ്ട്. അടുത്ത റെയിൽവ്വേ സ്റ്റേഷൻ മഞ്ചേശ്വരം ആകുന്നു.
കൃഷി
കവുങ്ങ്, കശുവണ്ടി, തെങ്ങ് തുടങ്ങിയവ.
അവലംബം
വർഗ്ഗം:കാസർഗോഡ് ജില്ലയിലെ ഗ്രാമങ്ങൾ
അശോക് കുമാർ ഹേമൽ
ഇന്ത്യയിൽ റോബോട്ടിക് ശസ്ത്രക്രിയ നടത്തിയ ആദ്യത്തെ സർജൻ എന്നറിയപ്പെടുന്ന യൂറോളജിസ്റ്റും മെഡിക്കൽ അക്കാദമിക്കുമാണ് അശോക് കുമാർ ഹേമൽ. ദില്ലിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിന്റെ മുൻ പ്രൊഫസറായ ഇദ്ദേഹം എയിംസിൽ റോബോട്ടിക് സർജറി വിഭാഗം സ്ഥാപിക്കുന്നതിനുള്ള ശ്രമങ്ങളുടെ ബഹുമതി നേടിയിട്ടുണ്ട്. അവിടെ വൃക്ക, പ്രോസ്റ്റേറ്റ് ഗ്രന്ഥികൾ, മൂത്രസഞ്ചി എന്നിവയിൽ കാൻസറിനായി നൂറിലധികം ശസ്ത്രക്രിയകൾ നടത്തി. വിൻസ്റ്റൺ-സേലത്തെ വേക്ക് ഫോറസ്റ്റ് ബാപ്റ്റിസ്റ്റ് മെഡിക്കൽ സെന്ററിൽ ജോലിചെയ്തിട്ടുള്ള അദ്ദേഹം എയിംസ് സെന്റർ ഫോർ മെഡിക്കൽ എഡ്യൂക്കേഷൻ ടെക്നോളജി, ഇന്ദിരാഗാന്ധി നാഷണൽ ഓപ്പൺ യൂണിവേഴ്‌സിറ്റി എന്നിവയ്ക്കായി അദ്ധ്യാപന മൊഡ്യൂളുകൾ വികസിപ്പിച്ച ടീമിലെ അംഗമായിരുന്നു. നിരവധി മെഡിക്കൽ കോൺഫറൻസുകളിൽ അദ്ദേഹം ഏർപ്പെട്ടിട്ടുണ്ട് കൂടാതെ നിരവധി മെഡിക്കൽ ലേഖനങ്ങൾ പ്രസിദ്ധീകരിച്ചിട്ടുണ്ട്; മെഡിക്കൽ ലേഖനങ്ങളുടെ ഓൺലൈൻ ശേഖരണമായ പബ്മെഡ് അവയിൽ 320 എണ്ണം പട്ടികപ്പെടുത്തിയിട്ടുണ്ട്. കൂടാതെ, സ്പ്രിംഗർ വെർലാഗ് പ്രസിദ്ധീകരിച്ച റോബോട്ടിക്സ് ഇൻ യൂറോളജിക്കൽ സർജറി എന്ന മെഡിക്കൽ പാഠപുസ്തകവും അദ്ദേഹം രചിച്ചിട്ടുണ്ട്. നാഷണൽ അക്കാദമി ഓഫ് മെഡിക്കൽ സയൻസസിന്റെ തിരഞ്ഞെടുക്കപ്പെട്ട ഫെലോയും യൂണിവേഴ്സിറ്റി ഗ്രാന്റ്സ് കമ്മീഷന്റെ 2005 ലെ മികച്ച സോഷ്യൽ സയന്റിസ്റ്റ് അവാർഡും അദ്ദേഹം നേടിയിട്ടുണ്ട്. മെഡിക്കൽ ശാസ്ത്രത്തിന് നൽകിയ സംഭാവനകൾക്ക് 2007 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതി പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
അവലംബം
വർഗ്ഗം:1960-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യൻ ശസ്ത്രക്രിയാവിദഗ്ദ്ധർ വർഗ്ഗം:ഇന്ദിരാഗാന്ധി നാഷണൽ ഓപ്പൺ യൂനിവേഴ്സിറ്റി
പട്ടുമല മാതാ തീർത്ഥാടന കേന്ദ്രം
ഇടുക്കി ജില്ലയിൽ കോട്ടയം -കുമളി റോഡിൽ പീരുമേട് ഗ്രാമപഞ്ചായത്തിൽ സ്ഥിതി ചെയ്യുന്ന പ്രശസ്തമായ പരിശുദ്ധ മാതാവിന്റെ നാമധേയത്തിലുള്ള ദേവാലയമാണ്, പട്ടുമല മാതാ ദേവാലയം. ഇത് ഇടുക്കി ജില്ലയിലെ തന്നെ ഒരു തീർത്ഥാടന കേന്ദ്രം കൂടിയാണ്. പീരുമേട്ടിൽ നിന്നും 8 കി.മീ.(5.0 mi) ദൂരവും തേക്കടിയിൽ നിന്നും 24 (15.O mi) ദൂരത്തായി തേയില തോട്ടങ്ങളുടെ മധ്യത്തിലായി സ്ഥിതി ചെയ്യുന്നു.ഫ്രാൻസിസ്ക്കൻ ബ്രദേഴ്സിന്റെ നിയന്ത്രണത്തിലുള്ള ദേവാലയത്തിനൊപ്പം പഴയ ദേവാലയവും ഇപ്പോഴും സംരക്ഷിക്കപ്പെടുന്നു. മറിയത്തിന്റെ പിറവി തിരുനാളായി ആഘോഷിക്കപ്പെടുന്ന സെപ്റ്റംബർ എട്ടിനാണ് ഈ ദേവാലയത്തിലെ പ്രധാന പെരുന്നാൾ.
അവലംബം
വർഗ്ഗം:അപൂർണ്ണ ലേഖനങ്ങൾ
ഹാൽഷ്ടാറ്റ്
ഓസ്ട്രിയയിലെ അപ്പർ ഓസ്ട്രിയൻ സംസ്ഥാനത്തെ ഗ്മുണ്ടൻ ജില്ലയിലെ ഒരു നഗരമാണ് ഹാൽഷ്ടാറ്റ്. ഹാൽഷേ്ടറ്റർ തടാകത്തിന്റെ തെക്കുപടിഞ്ഞാറൻ കരയിലായാണ് ഈ നഗരം സ്ഥിതി ചെയ്യുന്നത്. ഈ നഗരത്തിന്റെ മറ്റേ അതിര് ഡാഹ്ഷെ്ടയിൻ മലനിരകളാണ്. സാൽസ്ബുർഗ്, ഗ്രാസ് എന്നീ നഗരങ്ങളെ ബന്ധിപ്പിയ്ക്കുന്ന ദേശീയപാത ഈ നഗരത്തിലൂടെ കടന്നുപോകുന്നു.
ചരിത്രാതീതകാലം മുതൽ തന്നെ ഉപ്പുഖനനത്തിന് പേരുകേട്ട പ്രദേശമാണ് ഹാൽഷ്ടാറ്റ്. ക്രിസ്തുവിന് മുൻപ് 800 മുതൽ 450 വർഷങ്ങൾ വരെ, ആദ്യകാല അയോയുഗത്തിൽ യൂറോപ്പിൽ നിലവിലുണ്ടായിരുന്ന സെൽറ്റിക്, പ്രോട്ടോ-സെൽറ്റിക് സംസ്കാരവുമായി ബന്ധപ്പെട്ട ഹാൽഷ്ടാറ്റിക് സംസ്കാരത്തിന്റെ ഉറവിടം ഇവിടമായിരുന്നു.
1997 ൽ യുനെസ്കോ ഈ പ്രദേശത്തെ ഒരു ലോകസാംസ്കാരികപൈതൃകസ്ഥാനമായി പ്രഖ്യാപിച്ചു.
അയോയുഗം
ഈ കല്ലറകളിലായി സ്ത്രീകളുടേതും കുട്ടികളുടേതും ഉൾപ്പെടെ ഏതാണ്ട് 2000 ആളുകളുടെ മൃതദേഹാവശിഷ്ടങ്ങൾ ഉണ്ടായിരുന്നു. എന്നാൽ മറ്റുള്ള വലിയ സംസ്കാരങ്ങളിൽ കണ്ടെത്തിയപോലെ ശിശുക്കളുടെയോ രാജാക്കന്മാരുടെയോ കല്ലറകളൊന്നും കണ്ടെത്തിയില്ല. എന്നാൽ കല്ലറകളിൽ നിന്നും കണ്ടെത്തിയ മറ്റു അവശിഷ്ടങ്ങൾ സൂചിപ്പിച്ചത് ഈ ജനങ്ങൾ സാമാന്യം നല്ല നിലയിൽ ജീവിച്ചിരുന്നവരാണ് എന്നാണ്.
ഈ സാംഹൂഹം സമീപത്തുള്ള ഉപ്പുനിക്ഷേപങ്ങൾ ഖനനം ചെയ്തെടുത്താണ് ജീവിച്ചിരുന്നതെന്ന് കരുതുന്നു. നിയോലിത്തിക് കാലം തൊട്ടേ ഈ ഉപ്പുഖനികൾ പ്രവർത്തനക്ഷമമായിരുന്നെന്നു അനുമാനിയ്ക്കപ്പെടുന്നു.
ബാഹ്യ ലിങ്കുകൾ
വർഗ്ഗം:ഓസ്ട്രിയയിലെ നഗരങ്ങൾ
കളിയിക്കാവിള എഎസ്ഐയുടെ കൊലപാതകം
കേരളാ-തമിഴ്നാട് അതിർത്തിയിലെ കളിയിക്കാവിള ചെക്‌പോസ്റ്റിൽ ഡ്യൂട്ടിയിലുണ്ടായിരുന്ന വിൽ‌സൺ എന്ന തമിഴ്‌നാട് അസിസ്റ്റന്റ് സബ് ഇൻസ്പെക്ടറെ ജനുവരി പത്താം തീയതി പുലർച്ചെ വെടി വെച്ച് കൊലപ്പെടുത്തിയ സംഭവമാണ് കളിയിക്കാവിള എഎസ്ഐയുടെ കൊലപാതകം എന്ന പേരിൽ അറിയപ്പെടുന്നത്.
വർഗ്ഗം:തമിഴ്നാട്ടിലെ കൊലക്കേസുകൾ
ഒളവട്ടൂർ
മലപ്പുറം ജില്ലയിലെ കൊണ്ടോട്ടി താലൂക്കിൽ പുളിക്കൽ പഞ്ചായത്തിൽ ഉൾപ്പെടുന്ന പ്രദേശമാണ് ഒളവട്ടൂർ. കുന്നും മലകളും വയലേലകളും തോടും കുളങ്ങളും കാവുകളും എല്ലാമുള്ള ഒരു പച്ചയായ ഗ്രാമം. 72 മൂലകളുള്ള ഗ്രാമമാണ് എന്ന് പഴമക്കാർ പറയുന്നു. ഈ ഗ്രാമത്തിലെ സാമൂഹ്യ സാംസ്കാരിക പ്രവർത്തകരുടെ കൂട്ടായ്മയായ ഐ.സി.എ യുടെ നേതൃത്വത്തിൽ പുറത്തിറക്കിയ "ഒളവട്ടൂർ നാൾവഴികൾ നാട്ടുവഴികൾ" എന്ന പുസ്തകത്തിൽ ഗ്രാമത്തിൻറെ പ്രാദേശിക ചരിത്രവും എഴുത്തുകാരുടെയും സാമൂഹിക സാംസ്കാരിക പ്രവർത്തകരുടെ സംഭാവനകളെയും വിലയിരുത്തുന്നുണ്ട്.
അങ്കണവാടികൾ
കക്കോട്ടിൽ അങ്കണവാടി
നീലം ക്ലേർ
ഇന്ത്യയിലെ നവജാതശിശുപരിപാലനരംഗത്തെ തീവ്രപരിചരണവിഭാഗത്തിൽ നൂതനമായ വഴിവെട്ടിത്തെളിച്ച ഒരു ഡോക്ടറാണ് നീലം ക്ലേർ. മാസം തികയാതെയുള്ള ശിശുക്കളുടെ (1000 ഗ്രാമിൽ താഴെ) അതിജീവന നിരക്ക് 90 ശതമാനമായി ഉയർത്തുന്നതിന് നവജാതശിശു സംരക്ഷണം വികസിപ്പിച്ചതിന്റെ ബഹുമതി അവർക്കാണ്. വൈദ്യശാസ്ത്രം, നിയോനാറ്റോളജി എന്നീ മേഖലകളിലെ സേവനങ്ങൾക്ക് ഇന്ത്യാ ഗവൺമെന്റ് 2014 ൽ ഏറ്റവും ഉയർന്ന മൂന്നാമത്തെ സിവിലിയൻ അവാർഡ് പത്മഭൂഷൺ നൽകി ആദരിച്ചു.
ജീവചരിത്രം
ഇന്ത്യയിലെ ജമ്മു കശ്മീർ സംസ്ഥാനത്തെ ശ്രീനഗറിൽ ജനിച്ച നീലം ക്ലേർ ശ്രീനഗറിലെ പ്രസന്റേഷൻ കോൺവെന്റ് സ്കൂളിൽ പഠിച്ചു. മെഡിക്കൽ തൊഴിൽ തിരഞ്ഞെടുത്ത് ചണ്ഡിഗഡിലെ ബിരുദാനന്തര ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസ് ആൻഡ് റിസർച്ചിൽ (PIGMER) നിന്ന് പീഡിയാട്രിക്സിൽ ബിരുദാനന്തര ബിരുദം നേടി. നിയോനാറ്റോളജിയിൽ കൂടുതൽ പരിശീലനത്തിനായി അവിടെ തുടർന്നു. പിന്നീട്, ഡെൻമാർക്കിലെ കോപ്പൻഹേഗനിൽ കോപ്പൻഹേഗൻ സർവകലാശാലയിൽ നിന്ന് നിയോനാറ്റോളജിയിൽ ഫെലോഷിപ്പ് നേടി.
പ്രൊഫഷണൽ കരിയർ
കോപ്പൻഹേഗനിൽ നിന്ന് മടങ്ങിയ ശേഷം 1988 മെയ് 31 ന് ന്യൂഡൽഹിയിലെ സർ ഗംഗാ റാം ഹോസ്പിറ്റലിൽ ചേർന്നാണ് ക്ലർ ഇന്ത്യയിൽ ഔദ്യോഗിക ജീവിതം ആരംഭിച്ചത്. 26 വർഷത്തെ കരിയറിൽ, ക്ലർ ആശുപത്രിയിൽ നിയോനാറ്റോളജി വിഭാഗം ആരംഭിച്ചു, നിലവിൽ അതിന്റെ ചെയർപേഴ്‌സൺ സ്ഥാനം വഹിക്കുന്നു.
സൗദി അറേബ്യയിലെ ഗിസാനിലെ കിംഗ് ഫഹദ് യൂണിവേഴ്സിറ്റി ഹോസ്പിറ്റലിൽ വിസിറ്റിംഗ് കൺസൾട്ടന്റായും അമേരിക്കയിലെ വിസ്കോൺസിൻ മിൽവാക്കി ചിൽഡ്രൻ ഹോസ്പിറ്റലിൽ നിയോനാറ്റോളജിയിൽ ഫെലോയായും പ്രവർത്തിച്ചിട്ടുണ്ട്.
ഇപ്പോൾ അവർ ഇനിപ്പറയുന്ന ഓഫീസുകൾ വഹിക്കുന്നു:
നിയോനാറ്റോളജിക്കൽ കെയറുമായി ബന്ധപ്പെട്ട വിവിധ കാര്യങ്ങളിൽ ഐക്യരാഷ്ട്ര അന്താരാഷ്ട്ര കുട്ടികളുടെ അടിയന്തിര ഫണ്ട്, ലോകാരോഗ്യ സംഘടന എന്നിവയുമായി അവർ വിവിധ ഘട്ടങ്ങളിൽ സഹകരിച്ചു. ആരോഗ്യ കുടുംബക്ഷേമ മന്ത്രാലയത്തിന്റെ നവജാത ശിശു ആരോഗ്യ തന്ത്രത്തിന്റെ പാനൽ അംഗം കൂടിയാണ് അവർ.
ലെഗസി
ലഘുചിത്രം|267x267ബിന്ദു| അകാലത്തിൽ ജനിച്ചശിശു വെന്റിലേറ്ററിൽ നവജാതശിശു സംരക്ഷണത്തിന്റെ വികസനത്തിൽ, പ്രത്യേകിച്ച് മാസം തികയാതെയുള്ള കുഞ്ഞുങ്ങളുടെ പരിചരണത്തിന് നീലം ക്ലേർ അറിയപ്പെടുന്നു, തീവ്രപരിചരണത്തിലും വെന്റിലേഷനിലും ഒരു തുടക്കക്കാരി ആയി കണക്കാക്കപ്പെടുന്നു. ന്യൂ ഡെൽഹിയിലെ സർ ഗംഗാ റാം ഹോസ്പിറ്റലിലെ നിയോനാറ്റോളജി വിഭാഗം വികസിപ്പിച്ചെടുത്തതിന്റെ ബഹുമതി അവർക്കാണ്. നൈട്രിക് ഓക്സൈഡ് ഡെലിവറി, ബെഡ്സൈഡ് സെറിബ്രൽ ഫംഗ്ഷൻ മോണിറ്ററിംഗ് എന്നിവ ഉപയോഗിച്ച് ആധുനിക ഹൈ ഫ്രീക്വൻസി വെന്റിലേഷൻ. ഡോ. ക്ലേറിനു കീഴിൽ, 1000 ഗ്രാമിൽ താഴെ ഭാരമുള്ള മാസം തികയാതെയുള്ള കുഞ്ഞുങ്ങളുടെ അതിജീവന നിരക്ക് 90 ശതമാനമായി ഉയർന്നുവെന്നും അണുബാധ നിരക്ക് 1000 ഇൻപേഷ്യന്റുകളിൽ 9.8 ആയി കുറച്ചതായും സ്ഥിതിവിവരക്കണക്കുകൾ വ്യക്തമാക്കുന്നു.
നാഷണൽ ബോർഡ് ഓഫ് എക്സാമിനേഷൻസ് നിയോനാറ്റോളജിയിൽ മൂന്നുവർഷത്തെ ഡോക്ടറൽ പ്രോഗ്രാം ആരംഭിക്കുന്നതിലും അവർ സംഭാവന നൽകിയിട്ടുണ്ട്.
പ്രസിദ്ധീകരണങ്ങൾ
പീഡിയാട്രിക്സിനെക്കുറിച്ച് ദേശീയ അന്തർദേശീയ പുസ്തകങ്ങളിൽ നീലം ക്ലർ നിരവധി ലേഖനങ്ങൾ പ്രസിദ്ധീകരിച്ചു, അവയിൽ ചിലത്:
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ഇന്ത്യയിലെ വനിതാ ഭിഷഗ്വരർ വർഗ്ഗം:ജീവിച്ചിരിക്കുന്ന പ്രമുഖർ
ചിരിയുടെയുടെയും ചിന്തയുടേയും പുസ്തകം
1979 ൽ ഫ്രാൻസിൽ പ്രസിദ്ധീകരിച്ച മിലാൻ കുന്ദേരയുടെ നോവലാണ് ചിരിയുടെയുടെയും ചിന്തയുടേയും പുസ്തകം (Eng.The Book of Laughter and Forgetting).ചില പൊതുവായ വിഷയങ്ങൾ ചേർ‌ത്ത് ഏഴ് വ്യത്യസ്ത വിവരണങ്ങൾ‌ ഉൾ‌ക്കൊള്ളുന്ന കൃതിയാണിത്. ചരിത്രം, രാഷ്ട്രീയം, പൊതുജീവിതം എന്നിവയിൽ സംഭവിക്കുന്നതുപോലെ മറവിയുടെ സ്വഭാവ സവിശേഷതകളെയും ഈ നോവൽ പറയുന്നു.മാജിക് റിയലിസത്തിന്റെ വിഭാഗത്തിൽ കാണപ്പെടുന്ന ഘടകങ്ങളും ഈ നോവലിൽ അടങ്ങിയിരിക്കുന്നു.
പ്രസിദ്ധീകരണ ചരിത്രം
യഥാർത്ഥ ശീർഷകം: ചിരിയുടെയും ചിന്തയുടേയും പുസ്തകം എന്നാണ്. 1978 ൽ ഇത് പൂർത്തിയാക്കി പിന്നീട് ഫ്രാൻസിൽ പ്രസിദ്ധീകരിച്ചു. ഇംഗ്ലീഷ് വിവർത്തനം ആദ്യമായി യു‌എസിൽ‌ 1980ൽ ആൽ‌ഫ്രഡ് എ.നോഫ് പ്രസിദ്ധീകരിച്ചു, മൈക്കൽ‌ ഹെൻ‌റി ഹെയ്‌മിനായിരുന്നു ഇതിന്റെ ക്രെഡിറ്റ്. പുസ്തകത്തിന്റെ നിരവധി ഭാഗങ്ങൾ ന്യൂയോർക്കറിൽ അച്ചടിച്ചു. 1981 ഏപ്രിലിൽ എക്സൈൽ പബ്ലിഷിംഗ് ഹൗസ് 68 പ്രസാധകരോടെ ടൊറന്റോ ഈ പുസ്തകം ചെക്കിൽ പ്രസിദ്ധീകരിച്ചു.
പരൽമീൻ നീന്തുന്ന പാടം
ലഘുചിത്രം|പരൽമീൻ നീന്തുന്ന പാടം (കവർ) സാഹിത്യകാരൻ സി.വി. ബാലകൃഷ്ണന്റെ ബാല്യ – കൗമാരത്തിലെ ഓർമകൾ രേഖപ്പെടുത്തിയ കൃതിയാണ് പരൽമീൻ നീന്തുന്ന പാടം. ഈ കൃതിക്ക് ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം - 2014 ൽ ലഭിച്ചു. മാതൃഭൂമി ആഴ്ചപ്പതിപ്പിൽ തുടർച്ചയായി പ്രസിദ്ധീകരിച്ചു വന്ന ഈ ഓർമക്കുറിപ്പുകൾ 2013 ൽ മാതൃഭൂമി ബുക്സ് പ്രസിദ്ധീകരിച്ചു.
പുറം കണ്ണികൾ
[നീന്തുന്ന പാടത്തിൽ നിന്നൊരു അദ്ധ്യായം]
വർഗ്ഗം:ജീവചരിത്രഗ്രന്ഥങ്ങൾ വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
ഇബേഡ്
പക്ഷിനിരീക്ഷണത്തിനും അതിൽനിന്നു ലഭിക്കുന്ന ഡാറ്റ ശാസ്ത്രസമൂഹത്തിനും, ഗവേഷകർക്കും, സാധാരണക്കാർക്കും ലഭ്യമാകുന്ന രൂപത്തിൽ സജ്ജീകരിച്ചിട്ടുള്ളതുമായ ഒരു വെബ്‌സൈറ്റാണ് ഇബേഡ് (eBird). അതതുസമയങ്ങളിൽത്തന്നെ ഓരോയിടത്തും ഉള്ള പക്ഷികളുടെ എൺനവും തരവും എല്ലാം ഇതിൽ ലഭ്യമാണ്. ആദ്യം ഉത്തരാർദ്ധഗോളത്തിൽ മാത്രം ശ്രദ്ധകേന്ദ്രീകരിച്ചിരുന്ന ഈ സൈറ്റ് 2008 -ൽ ന്യൂസിലാന്റിലേക്കും 2010 ജൂണിൽ ലോകമാസകലവും വ്യാപിപ്പിക്കുകയുണ്ടായി. ശാസ്ത്രവിഞാനവ്യാപനത്തിന് പണ്ഡിതേതരെ സമന്വയിപ്പിക്കുന്ന രീതിക്ക് ഏറ്റവും ഫലപ്രദമായ ഉദാഹരണമാണ് ഇബേഡ്.
പുറത്തേക്കുള്ള കണ്ണികൾ
വർഗ്ഗം:പരിസ്ഥിതിസംരക്ഷണ വെബ്സൈറ്റുകൾ വർഗ്ഗം:പക്ഷികൾ
മൂവി സ്ട്രീറ്റ് ഫിലിം അവാർഡ്‌സ്
സിനിമ സ്നേഹികളായ മലയാളികളുടെ ഫേസ്ബുക് കൂട്ടായ്മയായ മൂവി സ്ട്രീറ്റ് എല്ലാ വർഷവും പ്രസ്തുത വർഷത്തെ സിനിമകളെ വിലയിരുത്തി നൽകുന്ന പുരസ്‌കാര ദാന പരിപാടി ആണ് മൂവി സ്ട്രീറ്റ് ഫിലിം അവാർഡ്‌സ്.
{| class="infobox" style="width: 25em; text-align: center; font-size: 70%; vertical-align: middle; margin-bottom: 31px;"
ചരിത്രം
സിനിമ സ്നേഹികളുടെയും നിരൂപകരുടെയും സിനിമ പ്രവർത്തകരുടെയും കൂട്ടായ്മ ആയ മൂവി സ്ട്രീറ്റ് ആരംഭിക്കുന്നത് 2010 ൽ ആണ്. മലയാള സിനിമയിലെ ഭൂരിപക്ഷം അഭിനേതാക്കളും, പിന്നണി പ്രവർത്തകരും, നിർമാതാക്കളും, നിരൂപകരും എല്ലാം ഇന്ന് മൂവി സ്ട്രീറ്റിലെ ആക്റ്റീവ് മെംബേർസ് ആണ്.
2017 ൽ ഗ്രൂപ്പിൽ നടത്തിയ ഒരു പോളിലൂടെ ആ വർഷത്തെ മികച്ച പ്രകടനങ്ങൾ തിരഞ്ഞെടുത്തിരുന്നു. 2018 ൽ കുറച്ചു കൂടി വിപുലമായി ഗ്രൂപ്പിലൂടെ വോടിംഗ് നടത്തി വിജയികളെ തിരഞ്ഞെടുത്ത് എറണാകുളത്തു വച്ച് അവാർഡുകൾ വിതരണം ചെയ്തു. മൂവി സ്ട്രീറ്റിന്റെ മൂന്നാമത്തെ അവാർഡ് നിശ മലയാള സിനിമ രംഗത്തെ തന്നെ നാഴികക്കല്ലായിരുന്നു. ശീതൾ ശ്യാമിന് ആഭാസത്തിലെ പ്രകടനത്തിന് സ്പെഷ്യൽ ജൂറി അവാർഡ് നൽകിയതിലൂടെ മലയാള സിനിമ ചരിത്രത്തിലെ ആദ്യത്തെ ട്രാൻസ്ജൻഡർ അവാർഡ് നൽകുന്ന കൂട്ടായ്മയായി മൂവി സ്ട്രീറ്റ് മാറി.
2019 ലെ മികച്ച പ്രകടനങ്ങളെ വിലയിരുത്തി മൂവി സ്ട്രീറ്റിന്റെ നാലാമത്തെ അവാർഡ് 2020 ഫെബ്രുവരി രണ്ടിന് എറണാകുളം മുൻസിപ്പൽ ടൗൺ ഹാളിൽ നടത്തപ്പെടും.
സുന്യാനി
അവലംബം
വർഗ്ഗം:ഘാനയിലെ നഗരങ്ങൾ
ജൂവൽ മേരി
ജുവൽ മേരി (ജനനം:11 ജൂലായ് 1990) ഒരു ഇന്ത്യൻ ചലച്ചിത്ര നായിക ആണ്. മമ്മൂട്ടി നായകനായി അഭിനയിച്ച പത്തേമാരി എന്ന ചലച്ചിത്രത്തിൽ നളിനി എന്ന നായിക കഥാപാത്രം ചെയ്തു കൊണ്ട് ആണ് ജുവൽ മേരി മലയാള സിനിമയിലേക്ക് കടന്നു വന്നത്. മഴവിൽ മനോരമയിൽ ടെലികാസ്റ്റ് ചെയ്ത ‌‍ഡി ഫോർ ഡാൻസ് എന്ന റിയാലിറ്റി ഷോയിൽ അവതാരിക ആയിരുന്നു ഇവർ.
കുടുംബം
സെബി ആന്റണി റോസ്മേരി ദമ്പതികളുടെ മകളായ ജുവൽ മേരിയുടെ സ്വദേശം എറണാകുളം ആണ് .തൃപ്പൂണിത്തുറയിലെ റോമൻ കാത്തലിക് കുടുംബത്തിൽ ആണ് ജുവൽ ജനിച്ചത്.
മഴവിൽ മനോരമയിലെ ഒന്നും ഒന്നും മൂന്ന് എന്ന പരിപാടിയുടെ സംവിധായകൻ ജൻസൺ സക്കറിയ ആണ് ജുവലിന്റെ ഭർത്താവ്.
രൂപ മഞ്ജരി
രൂപ മഞ്ജരി (ജനനം:19 ആഗസ്റ്റ് 1990) ഒരു ഇന്ത്യൻ ചലച്ചിത്ര നായിക ആണ്. മലയാളം ,തമിഴ്, എന്നീ ഭാഷകളിലായി നിരവധി ചിത്രങ്ങളിൽ അഭിനയിച്ചിട്ടുള്ള ഇവർ 2009 ൽ പ്രദർശനത്തിന് എത്തിയ തിരു തിരു തിരു തിരു എന്ന ചിത്രത്തിൽ ആണ് ആദ്യമായി അഭിനയിച്ചത്. ലാൽ സംവിധാനം ചെയ്ത് 2010 റിലീസ് ചെയ്ത ടൂർണമെന്റ് എന്ന ചിത്രത്തിലൂടെ ആണ് മലയാള ചലച്ചിത്ര രംഗത്തേക്ക് കടന്നു വന്നത്.
അത്തള പിത്തള തവളാച്ചി
കേരളത്തിലെ കുട്ടികൾ കളിക്കുന്ന ലളിതമായ ഒരു കളിയാണ് അത്തള പിത്തള തവളാച്ചി. ഒരു വട്ടത്തിൽ ഇരുന്നുകൊണ്ട് രണ്ടു കൈകളും മുന്നിൽ തുറന്നു കമഴ്ത്തിവച്ചാണ് ഈ കളി ആരംഭിക്കുന്നത്. അത്തള പിത്തള തവളാച്ചി എന്ന പാട്ട് താളത്തിൽ എണ്ണി ഓരോ കൈകളേയും പുറത്താക്കി, അവസാനം അവശേഷിക്കുന്ന കൈയുടെ ഉടമയെ വിജയിയാക്കുകയാണ് ഇതിലെ കളിരീതി.
കളിരീതി
കളിക്കാരുടെ കൂട്ടത്തിലെ ഒരു നേതാവായിരിക്കും കളി നിയന്ത്രിക്കുന്നത്. പാട്ടിൻ്റെ താളവട്ടമനുസരിച്ച്, വട്ടത്തിൽ നിരത്തിവച്ചിരിക്കുന്ന കൈകളെ പ്രദക്ഷിണദിശയിൽ നേതാവ് എണ്ണുന്നു. പാട്ട് അവസാനിക്കുന്ന സമയത്ത് എണ്ണിയെത്തുന്ന കൈ കമിഴ്ന്നാണിരിക്കുന്നതെങ്കിൽ അതിനെ മലർത്തിവക്കും; മലർന്നിരിക്കുകയാണെങ്കിൽ ആ കൈ കളിയിൽനിന്ന് പുറത്താകും. അതിനുശേഷം തൊട്ടടുത്ത കൈയിൽനിന്ന് പാട്ട് വീണ്ടും തുടരുകയും അവസാനം ഒരാളുടെ കൈ മാത്രം അവസാനിക്കുന്ന വരെ കളി തുടരുകയും ചെയ്യും. എണ്ണുന്ന നേതാവിന് തുടക്കത്തിൽ രണ്ടു കൈയും കളത്തിൽ കമഴ്ത്തിവക്കാൻ സാധിക്കാത്തതുകൊണ്ട് അയാളുടെ ഒരു കൈ കൂടി കളത്തിലുണ്ടെന്ന് സങ്കൽപ്പിച്ചായിരിക്കും കളി തുടങ്ങുക.
പാട്ട്
ഈ കളിയിലുപയോഗിക്കുന്ന പാട്ടിന് ദേശഭേദമനുസരിച്ചുള്ള മാറ്റങ്ങളുണ്ട്. എങ്കിലും ആദ്യത്തെ മൂന്നുവരികൾ ഏതാണ്ടെല്ലായിടത്തും ഒരുപോലെത്തന്നെ ചൊല്ലിവരുന്നു. പാട്ടിൻ്റെ ഒരു ഭേദം താഴെക്കൊടുത്തിരിക്കുന്നു.കോട്ടയം ഭാഗത്തു  ഈ  കളി  അക്കുത്ത്ഇക്കുത്ത്  കളി  എന്നും പറയുന്നു
അത്തള പിത്തള തവളാച്ചി ചുക്കുമ്മിരിക്കണ ചൂളാപ്പ മറിയം വന്ന് വിളക്കൂതി ഗുണ്ടാ മാണീ സാറാ കോട്ട്
കോട്ടയം ഭാഗത്തുള്ള പാട്ട്
അക്കുത്ത്ഇക്കുത്ത്
നാടൻ കളികൾ
ആന വരുമ്പോൾ കല്ലേകുത്ത്  കടുംകുത്ത്
ചിപ്പുവെള്ളം  താറാവെള്ളം
താറാ മക്കടെ  കയ്യിൽ  ഒരു ബാങ്ക്.
കേരളീയ സംസ്കാരത്തിൽ
പണ്ട് കാലത്ത് ചെറിയ കുട്ടികളുടെ പ്രധാന വിനോദങ്ങളിലൊന്നായ ഈ കളി ഇപ്പോൾ എതാണ്ട് വിസ്മൃതിയിലാണ്ടു കഴിഞ്ഞിരിക്കുന്നു. നിരവധി സിനിമകളിൽ ഈ കളി കാണിക്കുന്നുണ്ട്. ചങ്ങാതിപൂച്ച എന്ന സിനിമയിലും ഡബിൾ ബാരൽ (2015) എന്ന സിനിമയിലും ഇതിന്റെ വരികൾ ഉപയോഗിച്ചിരിക്കുന്നു.
റഫറൻസുകൾ
വർഗ്ഗം:കേരളത്തിലെ നാടൻകളികൾ
രോഹ്രു, ഹിമാചൽ പ്രദേശ്
രോഹ്രു ഇന്ത്യൻ സംസ്ഥാനമായ ഹിമാചൽ പ്രദേശിലെ ഷിംല ജില്ലയിലുൾപ്പെട്ട ഒരു പട്ടണവും മുനിസിപ്പൽ കമ്മിറ്റിയുമാണ്. പബ്ബാർ നദീ തീരത്ത് സംസ്ഥാന തലസ്ഥാനമായ ഷിംലയിൽ നിന്ന് 115 കിലോമീറ്റർ ദൂരത്തിലാണീ പട്ടണം സ്ഥിതി ചെയ്യുന്നത്. ഈ പ്രദേശം ആപ്പിളുകൾക്കും മീൻ പിടുത്തത്തിനും പേരു കേട്ട സ്ഥലമാണ്.
ജനസംഖ്യ
(സെൻസസ് ഓഫ് ഇന്ത്യ) രോഹ്രു പട്ടണത്തിലെ ആകെ ജനസംഖ്യ 14953 ആണ്. ജനസംഖ്യയിൽ പുരുഷന്മാരുടെ അനുപാതം 59 ശതമാനവും സ്ത്രികളുടേത് 41 ശതമാനവുമാണ്. പട്ടണത്തിലെ സാക്ഷരത 94 ശതമാനമാണ്. ഇത് ദേശീയ ശരാശരിയായ 59.5 ശതമാനത്തേക്കാൾ കൂടുതലാണ്. പുരുഷന്മാരുടെ മാത്രം സാക്ഷര്ത 96 ശതമാനവും സ്ത്രീകളുടേത് 92 ശതമാനവുമാണ്. ഇവിടുത്തെ ആകെ ജനസംഖ്യയിൽ 13 ശതമാനം പേർ ആറു വയസിൽ താഴെയുള്ള കുട്ടികളാണ്.
കൃഷി
ഉന്നത നിലവാരമുള്ള ആപ്പിളുകൾക്ക് പ്രസിദ്ധമാണ് ഈ പ്രദേശം. ഹിമാചൽ പ്രദേശിലെ മറ്റു മേഖലകളെ അപേക്ഷിച്ച് ഇവിടെ ആപ്പിളിൻറെ ഉത്പാദനം വളരെ കൂടുതലാണ്.ആപ്പിൾ ഇന്ത്യയ്ക്കുള്ളിലും വിദേശ രാജ്യങ്ങളിലേയ്ക്കും കയറ്റി അയക്കാറുണ്ട്.
അറിവ് (അറിവുടമൈ)
സംസ്കൃതസാഹിത്യത്തിൽ ഭഗവദ്ഗീതയ്ക്കുള്ള സ്ഥാനമാണ് തമിഴിൽ തിരുക്കുറലിനുള്ളത്. തെക്കുനിന്നും വടക്കുനിന്നും മാനവസംസ്കൃതിയ്ക്കുലഭിച്ച രണ്ടുമഹാനിധികളാണ് കുറലും ഗീതയും. ധർമ്മാർത്ഥകാമങ്ങളായ പുരുഷാർത്ഥങ്ങളുടെ സമിചീനമായ ആചാരത്തിലൂടെ ഈ ഭൂമിയിലെ ജീവിതം എങ്ങനെ സഫലമാക്കാമെന്നും വിജയപ്രദമാക്കാമെന്നും തിരുവള്ളുവർ പഠിപ്പിക്കുന്നു. തിരുക്കുറലിൽ അറിവിനെക്കുറിച്ചുള്ള തിരുക്കുറൽ സൂചികയാണിത്.
അറിവുഅറ്റം കാക്കും കരുവി ചെറുവാർക്കും ഉള്ളഴിക്ക ലാകാ അരൺ (അറിവ്,(ജീവിതം) നശിക്കാതെ സംരക്ഷിക്കുന്ന ആയുധവും, ശത്രുക്കൾക്ക് നശിപ്പിക്കാൻ കഴിയാത്ത കോട്ടയുമാണ്).
ചെന്റ ഇടത്തിൽ ചെലവിടാ തീതു ഒരീഇ നന്റിൻപാൽ ഉയ്പ്പതു അറിവു. (മനസ്സിനെ പോകുന്നവഴിയ്ക്കുവിടാതെ, തിന്മകളിൽ നിന്നു വിലക്കി, നേർവഴിക്കു നയിക്കുന്നതാണ് അറിവ്).
എപ്പൊരുൾ യാർയാർവായ് കേട്പിനും അപ്പൊരുൾ മെയ്പ്പൊരുൾ കാൺപത് അറിവു. (എന്ത്, ആര്, ആരോടുപറയുന്നത് കേട്ടാലും അതിന്റെ സത്യാവസ്ഥ മനസ്സിലാക്കുന്നതാണ് അറിവ്).
എൺപൊരു ളവാക ച്ചെലചൊല്ലി താൻപിറർവായ് നുൺപൊരുൾ കാൺപതു അറിവ്. (മറ്റുള്ളവർക്ക് മനസ്സിലാകും വിധം വ്യക്തമായി പറയുന്നതും അന്യരിൽ നിന്നും കേട്ടറിയുന്നവയിലെ ആശയം സൂക്ഷ്മമായി ഗ്രഹിക്കുന്നതുമാണ് അറിവ്).
ഉലകം തഴീഇയതു ഒട്പം മലർതലും കൂമ്പലും ഇല്ലതു അറിവു. (ലോകത്തുള്ള ശ്രേഷ്ഠരെ സ്നേഹിതരാക്കുന്നതാണ് നല്ല അറിവ്. അറിവ് സന്തോഷത്താൽ വികസിക്കുകയും ദുഃഖത്താൽ കൂമ്പുകയുമില്ല(വികാരത്തിൽ മാറ്റവുമില്ല))
എവ്വതു ഉറൈവതു ഉലകം ഉലകത്തോട് അവ്വതു ഉറൈവതു അറിവ്. (എങ്ങനെയാണോ ലോകരീതി, ആ ലോകരീതിയ്ക്കനുസരിച്ച് ജീവിക്കുന്നതാണ് അറിവ്).
അറിവുടയാർ ആവതു അറിവാർ അറിവിലാർ അഃതു അറികല്ലാ തവർ. (സംഭവിക്കുന്നവ മുൻകൂട്ടി അറിയാൻ കഴിയുന്നവരാണ്, അറിവുള്ളവർ. അതറിയാൻ കഴിവില്ലാത്തവരാണ് അറിവില്ലാത്തവർ).
അഞ്ചുവതു അഞ്ചാമൈ പേതൈമൈ അഞ്ചുവതു അഞ്ചൽ അറിവാർ തൊഴിൽ. (ഭയക്കേണ്ടതിനെ ഭയക്കാതിരിക്കുന്നത് അഞ്ജതയാണ്. ഭയക്കേണ്ടവയെ ഭയക്കുന്നത് അറിവുള്ളവരുടെ സാമർത്ഥ്യമാണ്).
എതിരതാ ക്കാക്കും അറിവിനാർക്കു ഇല്ലൈ അതിര വരുവതോർ നോയ്. (വരാൻ പോകുന്ന ദുരിതത്തെ മുൻകൂട്ടിയറിഞ്ഞ് സ്വയം രക്ഷപെടാൻ അറിവുള്ളവർക്കു ഭയക്കേണ്ടതായ ദുരിതങ്ങൾ ഒന്നും ഉണ്ടാകുകയില്ല).
അറിവുഉടൈയാർ എല്ലാം ഉടൈയാർ അറിവുഇലാർ എന്നുടൈയ രേനും ഇലർ. (അറിവുള്ളവർ എല്ലാം ഉള്ളവരാണ്. അറിവില്ലാത്തവർ എന്തുണ്ടെങ്കിലും ഒന്നുമില്ലാത്തവരാണ്).
ശാലിൻ സോയ
ഒരു തെന്നിന്ത്യൻ ചലച്ചിത്ര നടി ആണ് ശാലിൻ സോയ (ജനനം:22 ഫെബ്രുവരി 1997).ഏഷ്യനെറ്റിൽ സംപ്രേഷണം ചെയ്ത ഓട്ടോഗ്രാഫ് എന്ന പരമ്പരയിലൂടെ ആണ് കലാരംഗത്തേക്ക് കടന്നു വരുന്നത്. തുടർന്ന് മലയാളത്തിലും തമിഴിലുമായി നിരവധി ചിത്രങ്ങളിൽ അഭിനയിച്ചു.
കുടുംബം
ശാലിൻ സോയയുടെ അച്ഛൻ ഒരു ബിസിനസ്മാൻ ആണ്. അമ്മ നൃത്ത അധ്യാപിക ആണ്. സുഹൃത്തുക്കൾക്കും ബന്ധുക്കൾക്കും ഇടയിൽ ശാലിൻ സോയയെ ശാലു എന്നാണ് അറിയപ്പെടുന്നത്.
ടെലിവിഷൻ കരിയർ
ഏഷ്യാനെറ്റിൽ സംപ്രേഷണം ചെയ്ത ഓട്ടോഗ്രാഫ് എന്ന പരമ്പരയിലെ ദീപ റാണി എന്ന കഥാപാത്രം ഇവർക്ക് നിരവധി പ്രശംസ നേടിക്കൊടുത്തു.ഒരു പറ്റം സ്കൂൾ വിദ്യാർഥികൾക്ക് ഇടയിലെ പ്രശ്നങ്ങളും,പ്രണയവും മറ്റുമാണ് ഈ പരമ്പര ചർച്ച ചെയ്തത്.
ഭാര്യയും കാമുകിയും
ഭാര്യയും കാമുകിയും 1978 ൽ പുറത്തിറങ്ങിയ ഒരു മലയാളചലച്ചിത്രമാണ്. ജെ. ശശികുമാർ സംവിധാനം ചെയ്ത ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചത് പ്രേം നസീർ, ഷീല, അടൂർ ഭാസി, ശ്രീലത നമ്പൂതിരി എന്നിവരായിരുന്നു. ഈ ചിത്രത്തിൽ ശ്രീകുമാരൻ തമ്പി, ചിറയിൻകീഴ് രാമകൃഷ്ണൻ നായർ എന്നിവർ ഗാനങ്ങൾ എഴുതി. എം.കെ. അർജുനനാണ് ചിത്രത്തിൻറെ സംഗീതസംവിധാനം നിർവഹിച്ചത്.
അഭിനേതാക്കൾ
==ഗാനങ്ങൾ == ഗാനങ്ങൾ :ശ്രീകുമാരൻ തമ്പി ചിറയിൻകീഴ് രാമകൃഷ്ണൻ നായർ ഈണം :എം.കെ. അർജുനൻ
പുറത്തേക്കുള്ള കണ്ണികൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:ചിറയിൻകീഴ് രാമകൃഷ്ണൻ നായരുടെ ഗാനങ്ങൾ വർഗ്ഗം:ചിറയിൻകീഴ് - അർജുനൻ ഗാനങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:തമ്പി- അർജുനൻ ഗാനങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:മീന (പഴയ) അഭിനയിച്ച ചലചിത്രങ്ങൾ വർഗ്ഗം:പാപ്പനംകോട് ലക്ഷ്മണൻ തിരക്കഥ എഴുതിയ ചലച്ചിത്രങ്ങൾ
റാം ചതുർ മല്ലിക്
ഹിന്ദുസ്ഥാനി സ്വരസംഗീതത്തിലെ ഏറ്റവും പുരാതനമായ ഇനങ്ങളിലൊന്നായ ദ്രുപദ് പാരമ്പര്യത്തിലെ ദർഭംഗ ഘരാനയുടെ പ്രമുഖ വക്താവും സ്ഥാപകനുമായിരുന്നു റാം ചതുർ മല്ലിക് (1902–1990). ദർ‌ബംഗ രാജവംശത്തിലെ അവസാനത്തെ പ്രധാന കൊട്ടാര സംഗീതജ്ഞനായി അറിയപ്പെടുന്നു. 14 തലമുറകളിലായി അദ്ദേഹത്തിന്റെ പൂർ‌വ്വികർ ധർ‌ബംഗ മഹാരാജാവിന്റെ സദസ്സിലെ സംഗീതജ്ഞന്മാരായിരുന്നു. മല്ലിക് ഗായക കുടുംബത്തിലെ അംഗമായിരുന്നു അദ്ദേഹം. 1970 ൽ ഇന്ത്യാ ഗവൺമെന്റ് അദ്ദേഹത്തെ നാലാമത്തെ ഉയർന്ന ഇന്ത്യൻ സിവിലിയൻ അവാർഡായ പത്മശ്രീ ബഹുമതി നൽകി ആദരിച്ചു.
ജീവചരിത്രം
1902 ൽ ഇന്ത്യൻ സംസ്ഥാനമായ ബീഹാറിന്റെ വടക്കൻ ഭാഗത്തുള്ള ദർഭംഗ ജില്ലയിലെ ഒരു ചെറിയ കുഗ്രാമമായ അംത ഗ്രാമത്തിലാണ് രാം ചതുർ മല്ലിക് ജനിച്ചത്. കർത റാം പരമ്പരയിലെ സംഗീതജ്ഞരുടെ തുട‍ച്ചയായിരുന്നു അദ്ദേഹത്തിന്റേത്, ദ്രുപദ് സംഗീതജ്ഞരുടെ മല്ലിക് കുടുംബം എന്നറിയപ്പെടുന്നു, അവർ ദർഭംഗ സദസിലെ സംഗീതജ്ഞരായിരുന്നു. അദ്ദേഹത്തിന്റെ പിതാവ് രജിത് റാം അറിയപ്പെടുന്ന ഗായകനും പുരാതന വേദഗ്രന്ഥങ്ങളെ ആസ്പദമാക്കി ഒരു മികച്ച ദ്രുപദ് സൂക്തങ്ങൾ രചിച്ച എഴുത്തുകാരനുമായിരുന്നു. ദ്രുപദായി ആലപിക്കാൻ ആയിരക്കണക്കിന് ഗാനങ്ങൾ സൃഷ്ടിക്കുകയും രാഗ വിനോദ് സൃഷ്ടിച്ചു. രജിത് രാമിന്റെ കൈയെഴുതിയ വേദഗ്രന്ഥങ്ങളെല്ലാം ഏകീകരിച്ച "ഭക്ത് വിനോദ്" എന്ന പുസ്തകം അദ്ദേഹത്തിന്റെ ഇപ്പോഴത്തെ പിൻഗാമികൾ സൂക്ഷിക്കുന്നു. കുടുംബത്തിലെ പാരമ്പര്യ ദിനചര്യയിൽ നിന്നും പിതാവിൽ നിന്നും വൈദഗ്ദ്ധ്യം നേടിയ അദ്ദേഹം പിന്നീട് അക്കാലത്തെ പ്രശസ്ത സംഗീതജ്ഞനായ ക്ഷിതിപാൽ മല്ലിക്കിന്റെ കീഴിൽ പരിശീലനം നേടി. പിന്നീട് മികച്ച സിത്താർ പരിശീലകനായി അറിയപ്പെട്ടിരുന്ന രാമേശ്വർ പഥാക്കിന് കീഴിലും പരിശീലിച്ചു. മഹാരാജ കാമേശ്വർ സിങ്ങിന്റെ ദർബംഗ രാജ സദസിൽ സംഗീതജ്ഞനായ ശേഷം, ഒരു പ്രകടനക്കാരനായും രാജാവിന്റെ ഇളയ സഹോദരൻ രാജ ബഹാദൂർ ബിശ്വേശ്വർ സിങ്ങിന്റെ കൂട്ടാളിയായും ലോകമെമ്പാടും സഞ്ചരിച്ചു. 1947 ലെ വിഭജനത്തിനുമുമ്പ് ലോകമെമ്പാടുമുള്ള പഴയ ഇന്ത്യയിലും അദ്ദേഹം നടത്തിയ യാത്രകളിൽ, പട്യാല, ജയ്പൂർ, കശ്മീർ തുടങ്ങിയ ഇന്ത്യയിലെ പല നാട്ടുരാജ്യങ്ങളും അദ്ദേഹത്തെ വളരെയധികം ആദരിരിച്ചു. ഉസ്താദ് സലാമത്തിനെപ്പോലുള്ള അദ്ദേഹത്തിന്റെ സമകാലീന സംഗീത പരിശീലകരിൽ പലരും അദ്ദേഹത്തെ വളരെയധികം പ്രശംസിച്ചു. അലി ഖാൻ, ഉസ്താദ് ബഡെ ഗുലാം അലി ഖാൻ, ഉസ്താദ് അമീർ ഖാൻ തുടങ്ങിയവർ. . . ഇന്ത്യ സ്വതന്ത്രമാകുന്നതുവരെ 1947 വരെ അദ്ദേഹം രാജ സദസിൽ സംഗീതജ്ഞനായി സേവനമനുഷ്ഠിച്ചു.
ഖ്യാൽ, തുമ്രി എന്നിവയിൽ പ്രഗല്ഭനാ യിരുന്നു മല്ലിക് ജി. പ്രസിദ്ധ ധ്രുപാദ് ഗായകരായ ഉസ്താദ് അമീർ ഖാൻ, ഉസ്താദ് ബഡെ ഗുലാം അലി ഖാൻ എന്നിവരുമായി ബന്ധപ്പെട്ടും അദ്ദേഹം പ്രവർത്തിച്ചു. ദ്രുപദിലെ ദർഭംഗ ഘരാനയെ അദ്ദേഹം പിന്തുടർന്നു ധ്രുപാദിലെ അദ്ദേഹത്തിന്റെ വൈദഗ്ദ്ധ്യം അദ്ദേഹത്തിന് ധ്രുപദ് സാമ്രാട്ട് എന്ന പേര് നൽകി. 1970 ൽ പദ്മശ്രീ സിവിലിയൻ അവാർഡ് ഇന്ത്യൻ സർക്കാർ അദ്ദേഹത്തെ ആദരിച്ചു. 1990 ജനുവരി 11 ന് മരണം വരെ അദ്ദേഹം സംഗീത രംഗത്ത് സജീവമായിരുന്നു. അദ്ദേഹത്തിന്റെ സംഗീതകച്ചേരികൾ സിഡി ഫോർമാറ്റിൽ പുറത്തിറക്കിയിട്ടുണ്ട്, മാസ്റ്റേഴ്സ് ഓഫ് രാഗ: ദി കിംഗ് ഓഫ് ധ്രുപാഡ് - റാം ചതുർ മല്ലിക് ഇൻ കൺസേർട്ട്, വെൽറ്റ്ം.
ഓൾ ഇന്ത്യ റേഡിയോയിൽ നിന്ന് ഓഡിഷനില്ലാതെ "ടോപ്പ് ഗ്രേഡ്" സമ്മാനിച്ച ഒരേയൊരു കലാകാരൻ കൂടിയാണ് മല്ലിക് ജി. ഒന്നിലധികം തലത്തിലുള്ള ഓഡിഷനുകളെ അടിസ്ഥാനമാക്കി വിവിധ കേഡറുകളിലെ കലാകാരന്മാർക്ക് ഓൾ ഇന്ത്യ റേഡിയോ അവാർഡുകൾ നൽകി, എന്നാൽ മല്ലിക് ജിക്ക് ഇത് അഖിലേന്ത്യാ സമ്മാനമായി ലഭിച്ചു റേഡിയോ. ജീവിച്ചിരിക്കുന്നതുവരെ ടോപ്പ് ഗ്രേഡ് പാനലിനായി ദില്ലിയിലെ ഓൾ ഇന്ത്യ റേഡിയോയുടെ ചീഫ് സെലക്ടർമാരിൽ ഒരാളായി അദ്ദേഹം തുടർന്നു.
മധ്യപ്രദേശ് സർക്കാർ "ടാൻസെൻ അവാർഡ്" നൽകി.
സംഗീതരംഗത്ത് ബീഹാർ സർക്കാർ നൽകുന്ന ഏറ്റവും ഉയർന്ന അവാർഡിന് "പണ്ഡിറ്റ് റാം ചതുർ മല്ലിക് സംഗീത അവാർഡ്" എന്നാണ് പേര്.
പുറം കണ്ണികൾ
വർഗ്ഗം:1990-ൽ മരിച്ചവർ വർഗ്ഗം:1902-ൽ ജനിച്ചവർ വർഗ്ഗം:ഹിന്ദുസ്ഥാനി സംഗീതജ്ഞർ വർഗ്ഗം:ദ്രുപദ് ഗായകർ വർഗ്ഗം:പത്മശ്രീ പുരസ്കാരം ലഭിച്ചവർ
മൈക്രോആർക്കിടെക്ചർ
ഒരു പ്രത്യേക പ്രോസസ്സറിൽ നൽകിയിരിക്കുന്ന ഇൻസ്ട്രക്ഷൻ സെറ്റ് ആർക്കിടെക്ചർ (ഐ‌എസ്‌എ) നടപ്പിലാക്കുന്ന രീതിയാണ് മൈക്രോ ആർക്കിടെക്ചർ, കമ്പ്യൂട്ടർ ഓർഗനൈസേഷൻ എന്നും ചിലപ്പോൾ µആർച്ച്(µarch) അല്ലെങ്കിൽ യുആർച്ച്(uarch) എന്നും വിളിക്കാറുണ്ട്. തന്നിരിക്കുന്ന ഐ‌എസ്‌എയിൽ വ്യത്യസ്ത മൈക്രോ ആർക്കിടെക്ചറുകൾ ഉപയോഗിച്ച് നടപ്പിലാക്കാം; തന്നിരിക്കുന്ന രൂപകൽപ്പനയുടെ വ്യത്യസ്ത ലക്ഷ്യങ്ങൾ കാരണം അല്ലെങ്കിൽ സാങ്കേതികവിദ്യയിലെ മാറ്റങ്ങൾ കാരണം നടപ്പാക്കലുകൾ വ്യത്യാസപ്പെടാം. മൈക്രോ ആർക്കിടെക്ചറിന്റെയും ഇൻസ്ട്രക്ഷൻ സെറ്റ് ആർക്കിടെക്ചറിന്റെയും സംയോജനമാണ് കമ്പ്യൂട്ടർ ആർക്കിടെക്ചർ.
ഇൻസ്ട്രക്ഷൻ സെറ്റ് ആർക്കിടെക്ചറുമായുള്ള ബന്ധം
ഒരു അസംബ്ലി ലാംഗ്വേജ് പ്രോഗ്രാമർ അല്ലെങ്കിൽ കംപൈലർ റൈറ്റർ കാണുന്ന ഐ‌എസ്‌എ ഒരു പ്രോസസറിന്റെ പ്രോഗ്രാമിംഗ് മോഡലിന് സമാനമാണ്. എക്സിക്യൂഷൻ മോഡൽ, പ്രോസസർ രജിസ്റ്ററുകൾ, വിലാസം, ഡാറ്റാ ഫോർമാറ്റുകൾ എന്നിവ ഐ‌എസ്‌എയിൽ ഉൾപ്പെടുന്നു. മൈക്രോ ആർക്കിടെക്ചറിൽ പ്രോസസറിന്റെ ഘടകഭാഗങ്ങളും ഐ‌എസ്‌എ നടപ്പിലാക്കുന്നതിനായി ഇവ പരസ്പരം ബന്ധിപ്പിക്കുന്നതും പരസ്പരം പ്രവർത്തിക്കുന്നതും ഉൾപ്പെടുന്നു.
ഒരു യന്ത്രത്തിന്റെ മൈക്രോആർക്കിടെക്ചർ സാധാരണയായി (കൂടുതലോ കുറവോ വിശദമായ) ഡയഗ്രാമുകളായി പ്രതിനിധീകരിക്കുന്നു, ഇത് മെഷീന്റെ വിവിധ മൈക്രോ ആർക്കിടെക്ചറൽ ഘടകങ്ങളുടെ പരസ്പരബന്ധം വിവരിക്കുന്നു, അവ സിംഗിൾ ഗേറ്റുകളിൽ നിന്നും രജിസ്റ്ററുകളിൽ നിന്നും എന്തും ആകാം, അരിത്മെറ്റിക് ലോജിക് യൂണിറ്റുകൾ (ALU- കൾ), അതിലും വലിയ ഘടകങ്ങൾ  എന്നിവ പൂർത്തിയാക്കാൻ സാധിക്കുന്നു. ഈ ഡയഗ്രമുകൾ സാധാരണയായി ഡാറ്റാപാത്തും (ഡാറ്റ സ്ഥാപിച്ചിരിക്കുന്നിടത്ത്) നിയന്ത്രണ പാതയും (ഡാറ്റയെ നയിക്കുമെന്ന് പറയാം) വേർതിരിക്കുന്നു.
ഒരു സിസ്റ്റം രൂപകൽപ്പന ചെയ്യുന്ന വ്യക്തി സാധാരണയായി ഒരു തരം ഡാറ്റാ ഫ്ലോ ഡയഗ്രമായി നിർദ്ദിഷ്ട മൈക്രോആർക്കിടെക്ചർ വരയ്ക്കുന്നു. ഒരു ബ്ലോക്ക് ഡയഗ്രം പോലെ, മൈക്രോ ആർക്കിടെക്ചർ ഡയഗ്രം അരിത്മെറ്റിക്, ലോജിക് യൂണിറ്റ്, രജിസ്റ്റർ ഫയൽ എന്നിവ പോലുള്ള മൈക്രോ ആർക്കിടെക്ചറൽ ഘടകങ്ങൾ ഒരൊറ്റ സ്കീമാറ്റിക് ചിഹ്നമായി കാണിക്കുന്നു. സാധാരണഗതിയിൽ, ത്രീ-സ്റ്റേറ്റ് ബസുകൾ (ബസ് ഓടിക്കുന്ന ഓരോ ഉപകരണത്തിനും മൂന്ന്-സ്റ്റേറ്റ് ബഫർ ആവശ്യമാണ്), ഏകദിശയിലുള്ള ബസുകൾ (എല്ലായ്പ്പോഴും ഒരൊറ്റ ഉറവിടത്തിൽ നിന്നാണ് നയിക്കുന്നത്, ലളിതമായ കമ്പ്യൂട്ടറുകളിലെ വിലാസ ബസ് എല്ലായ്പ്പോഴും മെമ്മറി വിലാസ രജിസ്റ്ററാണ് നയിക്കുന്നത്), കൂടാതെ വ്യക്തിഗത നിയന്ത്രണ ലൈനുകൾ. വളരെ ലളിതമായ കമ്പ്യൂട്ടറുകൾ‌ക്ക് ഒരൊറ്റ ഡാറ്റാ ബസ് ഓർ‌ഗനൈസേഷൻ‌ ഉണ്ട് - അവയ്‌ക്ക് ഒരൊറ്റ ത്രീ-സ്റ്റേറ്റ് ബസ് ഉണ്ട്. കൂടുതൽ സങ്കീർണ്ണമായ കമ്പ്യൂട്ടറുകളുടെ ഡയഗ്രം സാധാരണയായി ഒന്നിലധികം ത്രീ-സ്റ്റേറ്റ് ബസുകൾ കാണിക്കുന്നു, ഇത് ഒരേസമയം കൂടുതൽ പ്രവർത്തനങ്ങൾ നടത്താൻ യന്ത്രത്തെ സഹായിക്കുന്നു.
അവെഞ്ചേഴ്സ്: എൻഡ്ഗെയിം
മാർവൽ കോമിക്സ് അടിസ്ഥാനമാക്കിയുള്ള ഒരു അമേരിക്കൻ സൂപ്പർഹീറോ ചിത്രമാണ് അവെഞ്ചേഴ്സ്: എൻഡ്ഗെയിം. നിർമ്മാണം മാർവൽ സ്റ്റുഡിയോസും വിതരണം വാൾട്ട് ഡിസ്നി സ്റ്റുഡിയോ മോഷൻ പിക്ചേഴ്സും ആണ്. 2018 ലെ അവെഞ്ചേഴ്സ്: ഇൻഫിനിറ്റി വാറിന്റെ  രണ്ടാം ഭാഗമാണ്.  റോബർട്ട് ഡൌനീ ജൂനിയർ, ക്രിസ് ഇവാൻസ്, മാർക്ക് റഫലോ.ക്രിസ്റ്റഫർ ഹെംസ്വർത്ത്,സ്കാർലെറ്റ് ജൊഹാൻസൻ ,ജോഷ് ബ്രോലിൻ,ബ്രെയ് ലാർസൺ,  ഡാനായ് ഗുരിയ, ബ്രാഡ്ലി കൂപ്പർ എന്നിവർ അണിനിരക്കുന്നു.
2019 ഏപ്രിൽ 22 ന് ലോസ് ആഞ്ചലസിൽ പ്രീമിയർ പ്രദർശനം നടന്നു. 2019 ഏപ്രിൽ 26 ന് ഐമാക്സിലും 3D യിലുമായി അമേരിക്കയിൽ തിയറ്ററുകളായി റിലീസ് ചെയ്തു. 2019 ജൂലൈയിൽ ലോകസിനിമാചരിത്രത്തിൽ തന്നെ ഏറ്റവുമധികം പണം നേടുന്ന ചിത്രമെന്ന ബഹുമതി ഈ ചിത്രം സ്വന്തമാക്കി. 2009-ൽ പുറത്തിറങ്ങിയ അവതാർ എന്ന ചിത്രത്തിന്റെ കളക്ഷൻ റെക്കോർഡാണ് ഈ ചിത്രം ഭേദിച്ചത്.
കിരൺ റാത്തോഡ്
ഒരു ഇന്ത്യൻ ചലച്ചിത്രനടിയും മോഡലുമാണ് കിരൺ റാത്തോഡ്. തമിഴ്, തെലുങ്ക്, കന്നഡ, മലയാളം, ഹിന്ദി എന്നീ ഭാഷകളിലായി നിരവധി ചലച്ചിത്രങ്ങളിൽ ഇവർ അഭിനയിച്ചിട്ടുണ്ട്.
ആദ്യകാല ജീവിതം
1981 ജനുവരി 11-ന് രാജസ്ഥാനിലെ ജയ്പൂരിൽ മോഹൻ സിംഗ് റാത്തോഡിന്റെയും അനിത റാത്തോഡിന്റെയും മകളായി ജനനം. രാജസ്ഥാനിലെ ഒരു രജപുത്ര കുടുംബത്തിലാണ് കിരൺ റാത്തോഡ് ജനിച്ചത്. ബോളിവുഡ് താരം രവീണ ഠണ്ഡന്റെയും അംജദ് ഖാന്റെയും ബന്ധുവാണ്. 1996-ൽ കിരൺ റാത്തോഡ് തന്റെ ബിരുദപഠനത്തിനായി മുംബൈ നഗരത്തിൽ എത്തിച്ചേർന്നു. മുംബൈയിലെ മിഥിഭായ് കോളേജിലാണ് ബിരുദപഠനം പൂർത്തിയാക്കിയത്. പഠനത്തിനു ശേഷം ഒരു ഹിന്ദി ചലച്ചിത്രത്തിൽ അഭിനയിക്കുവാൻ അവസരം ലഭിച്ചു. തമിഴ്, തെലുങ്ക്, കന്നഡ, മലയാളം, ഹിന്ദി എന്നീ ഭാഷകളിലെ നിരവധി ചിത്രങ്ങളിലെ അഭിനയത്തിലൂടെ പ്രേക്ഷകശ്രദ്ധ നേടി.
ചലച്ചിത്ര ജീവിതം
1990-കളുടെ അവസാനത്തോടെ ഹിന്ദി പോപ് സോങ്ങ് ആൽബങ്ങളിലൂടെയാണ് കിരൺ റാത്തോഡ് അഭിനയരംഗത്തേക്കു കടന്നുവന്നത്. 2001-ൽ പുറത്തിറങ്ങിയ യാദേൻ എന്ന ബോളിവുഡ് ചലച്ചിത്രത്തിലൂടെ സിനിമാ രംഗത്തേക്കു പ്രവേശിച്ചു. ഋത്വിക് റോഷൻ, കരീന കപൂർ എന്നിവർ കേന്ദ്രകഥാപാത്രങ്ങളായി എത്തുന്ന ഈ ചിത്രത്തിൽ ഒരു ചെറിയ വേഷമാണ് കിരണിനു ലഭിച്ചത്. യാദേൻ എന്ന ചിത്രം ബോക്സ് ഓഫീസിൽ ഒരു വലിയ പരാജയമായിത്തീർന്നു. ചിത്രത്തിന്റെ പരാജയത്തിനു ശേഷം കിരൺ റാത്തോഡ് ഏതാനും ഹിന്ദി ചിത്രങ്ങളിൽ ചെറിയ വേഷങ്ങൾ ചെയ്തു. ചെറിയ വേഷങ്ങളിൽ അഭിനയിക്കുവാൻ തീരെ താത്പര്യമില്ലാതിരുന്നതിനാൽ വളരെ വേഗം തന്നെ ബോളിവുഡ് ഉപേക്ഷിച്ച് ദക്ഷിണേന്ത്യൻ സിനിമാ ലോകത്തേക്കു കടന്നുവന്നു.
വിക്രം നായകനായ ജെമിനി (2002), കമൽ ഹാസൻ നായകനായ അൻപേ ശിവം, അജിത്ത് കുമാറിന്റെ വില്ലൻ (2002), പ്രശാന്തിന്റെ വിന്നർ (2003), ശരത് കുമാർ നായകനായ ദിവാൻ (2002) എന്നിങ്ങനെ കിരൺ റാത്തോഡ് അഭിനയിച്ച പല ചിത്രങ്ങളും മികച്ച സാമ്പത്തിക വിജയം നേടി. ഈ ചലച്ചിത്രങ്ങളിലൂടെ തമിഴ് പ്രേക്ഷകരുടെ ശ്രദ്ധ നേടുവാനും കിരണിനു കഴിഞ്ഞു. പ്രധാനമായും ഗ്ലാമർ വേഷങ്ങളിലൂടെയാണ് കിരൺ പ്രശസ്തയായത്. കിരൺ അഭിനയിച്ച നൃത്തരംഗങ്ങളും ഏറെ ശ്രദ്ധിക്കപ്പെട്ടിരുന്നു. തമിഴ് ചലച്ചിത്രരംഗത്തു സജീവമായ ശേഷം മോഹൻലാൽ നായകനായ താണ്ഡവം (2002) എന്ന മലയാളചലച്ചിത്രത്തിൽ നായികയാകുവാൻ കിരണിന് അവസരം ലഭിച്ചു. ഈ ചിത്രത്തിലെ അഭിനയത്തിലൂടെ മലയാളി പ്രേക്ഷകരുടെയും ശ്രദ്ധ നേടുവാൻ കിരണിനു കഴിഞ്ഞു. ഏറെ വർഷങ്ങൾക്കു ശേഷം മായക്കാഴ്ച, മനുഷ്യമൃഗം എന്നീ മലയാളചലച്ചിത്രങ്ങളിലും അഭിനയിച്ചു.
ചലച്ചിത്രങ്ങളിൽ അവസരങ്ങൾ കുറഞ്ഞതോടെ കുറച്ചു നാൾ സിനിമാ രംഗത്തുനിന്ന് വിട്ടുനിന്നു. ചെറിയ ഒരു ഇടവേളയ്ക്കുശേഷം 2009-ൽ നാളൈ നമതേ എന്ന ചിത്രത്തിലൂടെ അഭിനയരംഗത്തേക്കു തിരിച്ചുവന്നു. ഈ ചിത്രത്തിൽ സരസു എന്ന അഭിസാരികയായുള്ള കിരണിന്റെ അഭിനയം ശ്രദ്ധേയമായിരുന്നുവെങ്കിലും ചിത്രം സാമ്പത്തികമായി പരാജയപ്പെട്ടിരുന്നു. അതേത്തുടർന്ന് നിരവധി ചിത്രങ്ങളിൽ സഹനടിയായി അഭിനയിച്ചു. മെലിന എന്ന ഇറ്റാലിയൻ ചലച്ചിത്രത്തെ ആസ്പദമാക്കി 2010-ൽ നിർമ്മിച്ച ഹൈ സ്കൂൾ എന്ന തെലുങ്ക് ചിത്രത്തിലെ കിരണിന്റെ വേഷം ഏറെ ചർച്ച ചെയ്യപ്പെട്ടിരുന്നു. 30 വയസ്സുള്ള ഒരു സ്ത്രീക്ക് 15 വയസ്സുകാരനോടു തോന്നുന്ന പ്രണയമാണ് ചിത്രത്തിന്റെ ഇതിവൃത്തം. ഈ ചിത്രവും ബോക്സ് ഓഫീസിൽ പരാജയപ്പെട്ടു. നായികാ വേഷങ്ങൾ ഉപേക്ഷിച്ചുകൊണ്ട് സഹനടിയായി അഭിനയിച്ച ജഗ്ഗുഭായ്, കെവ്വു കേക, അംബാല എന്നീ ചിത്രങ്ങൾ മികച്ച സാമ്പത്തിക വിജയം നേടിയിരുന്നു. ആദ്യകാലത്ത് ഗ്ലാമർ വേഷങ്ങളിൽ അഭിനയിച്ചിരുന്ന ഇവർ പിന്നീട് അത്തരം വേഷങ്ങൾ ഉപേക്ഷിക്കുകയും അഭിനയസാധ്യത കൂടുതലുള്ള വേഷങ്ങൾ തിരഞ്ഞെടുക്കുവാനും തുടങ്ങി. മനുഷ്യമൃഗം എന്ന ചലച്ചിത്രത്തിലെ വേഷം അത്തരത്തിലൊന്നാണ്.
പുറം കണ്ണികൾ
വർഗ്ഗം:ഇന്ത്യൻ മോഡലുകൾ വർഗ്ഗം:തമിഴ്‌ചലച്ചിത്ര നടിമാർ വർഗ്ഗം:തെലുഗ് ചലച്ചിത്ര അഭിനേതാക്കൾ വർഗ്ഗം:കന്നഡചലച്ചിത്ര നടിമാർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:1981-ൽ ജനിച്ചവർ വർഗ്ഗം:ജനുവരി 11-ന് ജനിച്ചവർ
റിപ്പബ്ലിക്ക് ഓഫ് വെനീസ്
റോമൻ സാമ്രാജ്യത്തിന്റെ പതനത്തിനു ശേഷം യൂറോപ്യൻ ഭൂഖണ്ഡത്തിൽ പീഡനത്തിന് വിധേയരായ ജനങ്ങൾക്ക് സുരക്ഷിതമായ ഒരു തുറമുഖമായിട്ടാണ് വെനീസിലെ നഗര രാഷ്ട്രങ്ങൾ രൂപീകരിക്കപ്പെട്ടത്. ആദ്യകാലങ്ങളിൽ ഇവിടെ ഉപ്പുവ്യാപാരമായിരുന്നു (സാൾട്ട് റോഡ്) നടന്നിരുന്നത്. തുടർന്നുള്ള നൂറ്റാണ്ടുകളിൽ നഗര സംസ്ഥാനം തലസോക്രസി സ്ഥാപിച്ചു. യൂറോപ്പും വടക്കേ ആഫ്രിക്കയും ഏഷ്യയും തമ്മിലുള്ള വാണിജ്യം ഉൾപ്പെടെ മെഡിറ്ററേനിയൻ കടലിലെ വ്യാപാരത്തിൽ അത് ആധിപത്യം പുലർത്തി. വെനീഷ്യൻ നാവികസേനയെ കുരിശുയുദ്ധത്തിൽ ഉപയോഗിച്ചിരുന്നു, പ്രത്യേകിച്ച് നാലാമത്തെ കുരിശുയുദ്ധത്തിൽ. വെനീസ് അഡ്രിയാറ്റിക് കടലിനടുത്തുള്ള പ്രദേശങ്ങൾ കീഴടക്കി. നഗരത്തിലെ ലഗൂൺ തടാകങ്ങളിൽ പ്രശസ്തമായ കലയെയും വാസ്തുവിദ്യയെയും സംരക്ഷിച്ച വെനീസ് വളരെ സമ്പന്നമായ ഒരു വ്യാപാര വിഭാഗത്തിന്റെ ഭവനമായി മാറി. വെനീഷ്യൻ വ്യാപാരികൾ യൂറോപ്പിലെ സ്വാധീനമുള്ള ധനകാര്യ സ്ഥാപനങ്ങളായിരുന്നു. മാർക്കോ പോളോ പോലുള്ള മികച്ച യൂറോപ്യൻ പര്യവേക്ഷകരുടെയും ബറോക്ക് സംഗീതജ്ഞരായ വിവാൾഡി, ബെനെഡെറ്റോ മാർസെല്ലോ എന്നിവരുടെയും ജന്മസ്ഥലം കൂടിയായിരുന്നു ഈ നഗരം.
സിറ്റി-സ്റ്റേറ്റ് പാർലമെന്റായ ഗ്രേറ്റ് കൗൺസിൽ ഓഫ് വെനീസിലെ അംഗങ്ങൾ റിപ്പബ്ലിക്കിനെ ഭരിച്ചിരുന്ന ഡോഗ് തിരഞ്ഞെടുത്തു. വ്യാപാരികളുടെയും പ്രഭുക്കന്മാരുടെയും ഒരു പ്രഭുവർഗ്ഗമായിരുന്നു ഭരണവർഗം. മുതലാളിത്തത്തെ വളർത്തിയെടുക്കുന്നതിൽ വെനീസും മറ്റ് ഇറ്റാലിയൻ സമുദ്ര റിപ്പബ്ലിക്കുകളും പ്രധാന പങ്ക് വഹിച്ചു. വെനീഷ്യൻ പൗരന്മാർ പൊതുവെ ഭരണവ്യവസ്ഥയെ പിന്തുണച്ചിരുന്നു. നഗര-സംസ്ഥാനം കർശന നിയമങ്ങൾ നടപ്പാക്കുകയും അതിന്റെ ജയിലുകളിൽ നിഷ്‌കരുണം സൈന്യവിന്യാസതന്ത്രങ്ങൾ പ്രയോഗിക്കുകയും ചെയ്തു.
ഇതും കാണുക
• Republic of Pisa (11th century–1406)
• Republic of San Marco (1848–49)
• History of the Byzantine Empire
• Wars in Lombardy (1425–54)
• Ottoman wars in Europe
• Italian Wars (1494–1559)
• Marco Polo (circa 1254–1324)
• Kingdom of Candia
• Venetian Ionian Islands
• Venetian Dalmatia
• Venetian Albania
• Venetian Slovenia
• Pantalone
• Commune Veneciarum
• Venetian navy
ബാഹ്യ ലിങ്കുകൾ
വർഗ്ഗം:വെനീസ്
സബ്‍സൺ
ലഘുചിത്രം|250x250ബിന്ദു| സബ്‍സൺ മുകളിൽ നിന്ന് നിരീക്ഷിക്കുമ്പോൾ മേഘങ്ങൾക്കിടയിലോ മൂടൽമഞ്ഞിലോ, തിളങ്ങുന്ന പൊട്ടുപോലെ കാണുന്ന ഒരു അന്തരീക്ഷ പ്രതിഭാസമാണ് സബ്‍സൺ. സൂര്യന്റെ നേരെ താഴെ പ്രത്യക്ഷപ്പെടുന്ന ഇതിന് കാരണം അന്തരീക്ഷത്തിൽ താൽക്കാലികമായി തങ്ങിനിൽക്കുന്ന നിരവധി ചെറിയ ഐസ് പരലുകൾ പ്രതിഫലിപ്പിക്കുന്ന സൂര്യ പ്രകാശമാണ്. ഹാലോ കുടുംബത്തിൽ ഉൾപ്പെടുന്ന ഒന്നാണ് സബ്‍സൺ. അന്തരീക്ഷത്തിലെ ഐസ് പരലുകളുടെ പ്രദേശം ഒരു വലിയ കണ്ണാടിയായി പ്രവർത്തിക്കുന്നു, ഇത് ചക്രവാളത്തിന് താഴെ സൂര്യന്റെ ഒരു വെർച്വൽ ഇമേജ് സൃഷ്ടിക്കുന്നു, ഇത് ഒരു ജലാശയത്തിലെ സൂര്യന്റെ പ്രതിഫലനത്തിന് സമാനമാണ്.
പുറം കണ്ണികൾ
വർഗ്ഗം:അന്തരീക്ഷത്തിലെ ഒപ്റ്റിക്കൽ പ്രതിഭാസങ്ങൾ വർഗ്ഗം:അന്തരീക്ഷ പ്രതിഭാസശാസ്ത്രം
ഓച്ചിറ തീവണ്ടി നിലയം
കൊല്ലം ജില്ലയിൽ സ്ഥിതിചെയ്യുന്ന ഒരു 'ഇ' ക്ലാസ് തീവണ്ടി നിലയമാണ് ഓച്ചിറ തീവണ്ടി നിലയം അഥവാ ഓച്ചിറ റെയിൽവേ സ്റ്റേഷൻ (കോഡ്:OCR). ദക്ഷിണ റെയിൽവേക്കു കീഴിലുള്ള തിരുവനന്തപുരം റെയിൽവേ ഡിവിഷനിലാണ് ഈ തീവണ്ടിനിലയം ഉൾപ്പെടുന്നത്. കൊല്ലം ജില്ലയിലെ കരുനാഗപ്പള്ളി തീവണ്ടി നിലയത്തിനും ആലപ്പുഴ ജില്ലയിലെ കായംകുളം ജംഗ്ഷൻ തീവണ്ടിനിലയത്തിനും മധ്യേയാണ് ഓച്ചിറ തീവണ്ടിനിലയം സ്ഥിതിചെയ്യുന്നത്.
പ്രാധാന്യം
ഓച്ചിറ പരബ്രഹ്മ ക്ഷേത്രത്തിനു സമീപത്തുള്ള പ്രധാനപ്പെട്ട റെയിൽവേ സ്റ്റേഷനാണിത്. കേരളത്തിലെ 11 റെയിൽവേ സ്റ്റേഷനുകളെ ഉന്നത നിലവാരത്തിലെത്തിക്കുന്നതിനുള്ള ഇന്ത്യൻ റെയിൽവേയുടെ പദ്ധതിയിൽ ഈ തീവണ്ടി നിലയവും ഉൾപ്പെട്ടിട്ടുണ്ട്.
അവലംബം
വർഗ്ഗം:കൊല്ലം ജില്ലയിലെ തീവണ്ടി നിലയങ്ങൾ വർഗ്ഗം:തിരുവനന്തപുരം റെയിൽവേ ഡിവിഷൻ
വരന്തരപ്പിള്ളി കൂട്ടക്കൊല
ഒന്നാം ഇ.എം.എസ് മന്ത്രിസഭയുടെ കാലത്ത് വളരെ വിവാദം സൃഷ്ടിച്ച ഒന്നായിരുന്നു തൃശൂർ ജില്ലയിൽ നടന്ന വരന്തരപ്പിള്ളി കൊലക്കേസ്. 1958 ജൂലൈ 26ന് നടന്ന ഈ സംഭവം പാർലമെന്റിൽ പോലും വിവാദമായിരുന്നു.
ഹാലോ (ഒപ്റ്റിക്കൽ പ്രതിഭാസം)
ലഘുചിത്രം| സൂര്യനുചുറ്റും 22 ° ഹാലോ, [[നേപ്പാൾ|നേപ്പാളിലെ അന്നപൂർണ ബേസ് ക്യാമ്പിന് മുകളിൽ ആകാശത്ത് കാണുന്നത്]] [[പ്രമാണം:Solar_halos,_Salem,_MA,_Oct_27,_2012.JPG|വലത്ത്‌|ലഘുചിത്രം| മുകളിൽ നിന്ന് താഴെ വരെ:
ഒരു സർക്കംസെനിത്തൽ ആർക്ക്, സുപ്രാലാറ്ററൽ ആർക്ക്, പാരി ആർക്ക്, അപ്പർ ടാൻജെന്റ് ആർക്ക്, 22 ° ഹാലോ ]] അന്തരീക്ഷത്തിൽ തങ്ങിനിൽക്കുന്ന ഐസ് പരലുകളുമായി സംവദിക്കുന്ന പ്രകാശം (സാധാരണയായി സൂര്യനിൽ നിന്നോ ചന്ദ്രനിൽ നിന്നോ) കാരണം ഉണ്ടാകുന്ന ഒപ്റ്റിക്കൽ പ്രതിഭാസങ്ങളെ വിശേഷിപ്പിക്കുന്ന വാക്കാണ് ഹാലോ (ഗ്രീക്ക് ἅλως, ഹാലസ് ). പ്രഭാവലയം ഹാലോയുടെ ഒരു സാധാരണ രൂപമാണ്. നിറമുള്ളതോ വെളുത്തതോ ആയ വളയങ്ങൾ മുതൽ ആർക്കുകളും ആകാശത്തിലെ പാടുകളും ഒക്കെയായി ഹാലോസിന് പല രൂപങ്ങളുണ്ടാകും. ഇവയിൽ പലതും സൂര്യനോ ചന്ദ്രനോ സമീപം കാണപ്പെടുന്നു, മറ്റുള്ളവ മറ്റെവിടെയെങ്കിലും, അതായത് ആകാശത്തിന്റെ എതിർ ഭാഗത്ത് പോലും സംഭവിക്കുന്നു. ഏറ്റവും അറിയപ്പെടുന്ന ഹാലോ തരങ്ങളിൽ വൃത്താകൃതിയിലുള്ള ഹാലോ (ഇതിനെ 22° ഹാലോ എന്നും വിളിക്കുന്നു ), ലൈറ്റ് പില്ലർ, സൺ ഡോഗ്സ് എന്നിവ ഉൾപ്പെടുന്നു. ഇതല്ലാതെ ഇനിയും ഒരുപാട് തരത്തിലുള്ള ഹാലോകൾ ഉണ്ട്, അതിൽ ചിലത് വളരെ സാധാരണമാണ്, മറ്റുള്ളവ വളരെ അപൂർവ്വവുമാണ്.
വരന്തരപ്പിള്ളി കൂട്ടക്കൊല
പശ്ചാത്തലം
ഇ.എം.എസ് സർക്കാരിന്റെ വരവോടെ കമ്മ്യൂണിസ്റ്റ് പാർട്ടിയിൽ പുത്തനുണർവ്വ് സൃഷ്ടിക്കപ്പെട്ടു. തങ്ങൾക്ക് കരുത്ത് കുറവുള്ള മേഖലകളിലും പാർട്ടിയെ വളർത്തുക എന്നതായിരുന്നു അവരുടെ ലക്ഷ്യം. ഇതിന്റെ ഭാഗമായിട്ടാണ് കോൺഗ്രസ് ശക്തികേന്ദ്രമായ വരന്തരപ്പിള്ളിയിലും ജാഥകളും മറ്റും സംഘടിപ്പിച്ച് പാർട്ടി വളർത്തുവാൻ ശ്രമിച്ചത്. എന്നാൽ ഇവ വഴിതെളിച്ചത് കോൺഗ്രസ് - കമ്മ്യൂണിസ്റ്റ് ഏറ്റുമുട്ടലുകളിലേക്കാണ്.
ഹാലോ (ഒപ്റ്റിക്കൽ പ്രതിഭാസം)
ഹാലോസിന് കാരണമായ ഐസ് പരലുകൾ സാധാരണയായി മുകളിലെ ട്രോപോസ്ഫിയറിലെ (5-10 കിലോമീറ്റർ (3.1–6.2 മൈൽ)), സിറസ് അല്ലെങ്കിൽ സിറോസ്ട്രാറ്റസ് മേഘങ്ങളിൽ സസ്പെൻഡ് ചെയ്യപ്പെടുന്നു. തണുത്ത കാലാവസ്ഥയിൽ അവ നിലത്തിനടുത്ത് പൊങ്ങിക്കിടക്കും, ഈ സാഹചര്യത്തിൽ അവയെ ഡയമണ്ട് ഡസ്റ്റ് എന്ന് വിളിക്കുന്നു. പരലുകളുടെ പ്രത്യേക ആകൃതിയും ദിശാസൂചനയും പല തരത്തിലുള്ള ഹാലോയ്ക്ക് കാരണമാകുന്നു. ഐസ് പരലുകൾ പ്രകാശത്തെ പ്രതിഫലിപ്പിക്കുകയോ, അപവർത്തനം ചെയ്യുകയോ, പ്രകാശപ്രകീർണ്ണനത്തിലൂടെ പല നിറങ്ങളായി വിഭജിക്കുകയോ ചെയ്യാം. പരലുകൾ പ്രിസങ്ങളും, കണ്ണാടികളും പോലെ പ്രവർത്തിക്കുന്നു,അവ പ്രതലങ്ങൾക്കിടയിൽ പ്രകാശം പ്രതിഫലിപ്പിക്കുകയോ അപവർത്തനം നടത്തുകയോ ചെയ്ത്, പ്രത്യേക ദിശകളിലേക്ക് പ്രകാശത്തിന്റെ ഷാഫ്റ്റുകൾ അയയ്ക്കുന്നു.
വരന്തരപ്പിള്ളി കൂട്ടക്കൊല
വരന്തരപ്പിള്ളി കൊലക്കേസ്
1958 ജൂലൈ 26ന് രാഷ്ട്രീയ പ്രചാർണാർഥം കമ്മ്യൂണിസ്റ്റ് പാർട്ടി വരന്തരപ്പിള്ളിയിൽ ഒരു റാലി സംഘടിപ്പിച്ചു. ഇത് കോൺഗ്രസ് ഓഫീസിന്റെ സമീപത്തെത്തിയപ്പോൾ അവിടെ ഉണ്ടായിരുന്നവരുമായി വാക്കുതർക്കമുണ്ടായി. ഇത് സംഘർഷത്തിലും കത്തിക്കുത്തിലുമാണ് കലാശിച്ചത്. കോൺഗ്രസ് പ്രവർത്തകരായ അഞ്ചുപേർ സംഭവസ്ഥലത്തും ഒരാൾ ആശുപത്രിയിലും വെച്ച് മരിച്ചു. ക്രമസമാധാനം തകർന്നു എന്ന പ്രതിപക്ഷ ആരോപണത്തെ സാധൂകരിക്കുന്ന ഒന്നായി മാറി ഈ സംഭവം.
ഹാലോ (ഒപ്റ്റിക്കൽ പ്രതിഭാസം)
ഐസ് ക്രിസ്റ്റലുകളേക്കാൾ, ജലത്തുള്ളികൾ ഉൾപ്പെടുന്ന മറ്റ് സാധാരണ ഒപ്റ്റിക്കൽ പ്രതിഭാസങ്ങളിൽ ഗ്ലോറിയും മഴവില്ലും ഉൾപ്പെടുന്നു.
ചരിത്രം
പുരാതന കാലത്ത് അരിസ്റ്റോട്ടിൽ ഹാലോസിനെയും പാർഹെലിയയെയും പരാമർശിച്ചിരുന്നുവെങ്കിലും, ഹാലൊകളെക്കുറിച്ചുള്ള ആദ്യത്തെ യൂറോപ്യൻ വിവരണങ്ങൾ നൽകിയത് റോമിലെ ക്രിസ്റ്റോഫ് സ്‌കെയ്‌നർ (സിർക്ക 1630), ഡാൻസിഗിലെ ഹെവേലിയസ് (1661), സെന്റ് പീറ്റേഴ്‌സ്ബർഗിലെ തോബിയാസ് ലോവിറ്റ്സ് (സി. 1794) എന്നിവയായിരുന്നു. ചൈനീസ് നിരീക്ഷകർ നൂറ്റാണ്ടുകളായി ഇവ രേഖപ്പെടുത്തിയിട്ടുണ്ട്. 637 ൽ "ചിൻ രാജവംശത്തിന്റെ ഔദ്യോഗിക ചരിത്രം" (ചിൻ ഷു), "പത്ത് ഹാലോസ്" എന്ന വിഷയത്തിൽ 26 സൗരോർജ്ജ പ്രതിഭാസങ്ങൾക്ക് സാങ്കേതിക പദങ്ങൾ നൽകി, ആദ്യ പരാമർശം ഇതാണ്.
വാഡെർസോൾസ്റ്റാവ്ലാൻ
ലഘുചിത്രം| [[സ്റ്റോക്ക്‌ഹോം|സ്റ്റോക്ക്ഹോമിനെ ചിത്രീകരിക്കുന്ന 1535 ലെ "സൺ ഡോഗ് പെയിന്റിംഗ്" (വാഡെർസോൾസ്റ്റാവ്ലാൻ), അക്കാലത്തെ ഈ ആകാശപ്രതിഭാസത്തെ ഒരു അശുഭ ശകുനമായി ആണ് വ്യാഖ്യാനിച്ചത് ]] സ്റ്റോക്ക്ഹോം നഗരത്തിലെ ഏറ്റവും പഴക്കം ചെന്ന വർണ്ണ ചിത്രമായി അറിയപ്പെടുന്നതും, പലപ്പോഴും ഉദ്ധരിക്കപ്പെടുന്നതും ആയ വാഡെർസോൾസ്റ്റാവ്ലാൻ (സ്വീഡിഷ് ; "ദി സൺഡോഗ് പെയിന്റിംഗ്", അക്ഷരാർത്ഥത്തിൽ "ദി വെതർ സൺ പെയിന്റിംഗ്") ഒരു ജോടി സൺ ഡോഗുകൾ ഉൾപ്പെടെയുള്ള ഒരു ഹാലോ ഡിസ്പ്ലേയുടെ ഏറ്റവും പഴയ ചിത്രീകരണങ്ങളിൽ ഒന്നാണ്. 1535 ഏപ്രിൽ 20 ന് രാവിലെ രണ്ട് മണിക്കൂർ, നഗരത്തിന് മുകളിലുള്ള ആകാശങ്ങൾ വെളുത്ത വൃത്തങ്ങളും കമാനങ്ങളും കൊണ്ട് നിറഞ്ഞിരുന്നു, അതിനോടൊപ്പം കൂടുതൽ സൂര്യന്മാർ (അതായത്, സൺ ഡോഗ്സ്) സൂര്യനു ചുറ്റും പ്രത്യക്ഷപ്പെട്ടു.
ലൈറ്റ് പില്ലർ
ഉദയത്തിനോടൊ അസ്തമയത്തിനോടൊ ചേർന്ന് സൂര്യനിൽ നിന്ന് ഉയരുന്ന ഒരു ലംബ സ്തംഭം അല്ലെങ്കിൽ പ്രകാശത്തിന്റെ ഒരു നിരയായി പ്രത്യക്ഷപ്പെടുന്ന ഒരു പ്രതിഭാസമാണ് ലൈറ്റ് പില്ലർ അല്ലെങ്കിൽ സൺ പില്ലർ, ചിലപ്പോൾ ഇത് സൂര്യന് താഴെയായും പ്രത്യക്ഷപ്പെടാം, പ്രത്യേകിച്ചും നിരീക്ഷകൻ ഉയർന്ന പ്രദേശത്ത് ആണെങ്കിൽ. ഷഡ്ഭുജാകൃതിയിലുള്ള പ്ലേറ്റ് അല്ലെങ്കിൽ സ്തംഭ ആകൃതിയിലുള്ള ഐസ് പരലുകൾ ഈ പ്രതിഭാസത്തിന് കാരണമാകുന്നു. സൂര്യൻ ചക്രവാളത്തിന്റെ 6 ഡിഗ്രിയിൽ ആയിരിക്കുമ്പോൾ മാത്രമേ പ്ലേറ്റ് പരലുകൾ സാധാരണയായി പ്രകാശ സ്തംഭത്തിന് കാരണമാകൂ; സൂര്യൻ ചക്രവാളത്തിന് 20 ഡിഗ്രി വരെ ഉയരത്തിലായിരിക്കുമ്പോൾ സ്തംഭ ആകൃതിയിലെ പരലുകൾ പ്രകാശ സ്തംഭം ഉണ്ടാക്കും. പരലുകൾ വായുവിലൂടെ വീഴുമ്പോഴോ പൊങ്ങിക്കിടക്കുമ്പോഴോ തിരശ്ചീനമായി സ്വയം തിരിയുന്നു. സൂര്യ സ്തംഭത്തിന്റെ വീതിയും ദൃശ്യപരതയും അതിലെ ക്രിസ്റ്റൽ വിന്യാസത്തെ ആശ്രയിച്ചിരിക്കുന്നു.
ചന്ദ്രനുചുറ്റുമോ, തെരുവ് വിളക്കുകൾക്കും മറ്റ് ശോഭയുള്ള ലൈറ്റുകൾക്കും ചുറ്റുമോ ലൈറ്റ് സ്തംഭങ്ങൾ രൂപം കൊള്ളാം. ഭൂമിയെ അടിസ്ഥാനമാക്കിയുള്ള പ്രകാശ സ്രോതസ്സുകളിൽ നിന്ന് ഉണ്ടാകുന്ന തൂണുകൾ സൂര്യനുമായോ ചന്ദ്രനുമായോ ഉള്ളതിനേക്കാൾ വളരെ ഉയരത്തിൽ കാണപ്പെടാം. നിരീക്ഷകൻ പ്രകാശ സ്രോതസ്സുമായി കൂടുതൽ അടുക്കുന്നതിനാൽ, ഈ സ്തംഭങ്ങളുടെ രൂപീകരണത്തിൽ ക്രിസ്റ്റൽ ഓറിയന്റേഷൻ കുറവാണ്.
വൃത്താകൃതിയിലുള്ള ഹാലോ
ഏറ്റവും അറിയപ്പെടുന്ന ഹാലോസുകളിൽ 22° ഹാലോ ഉണ്ട്. ഇത് സൂര്യനോ ചന്ദ്രനോ ചുറ്റുമായി 22° ആരം ഉള്ള വലിയ വലയമായി (ഏകദേശം കൈ നീട്ടിപ്പിടിച്ചാലുണ്ടാകുന്ന വീതി) കാണപ്പെടുന്നു. 22° ഹാലോയ്ക്ക് കാരണമാകുന്ന ഐസ് പരലുകൾ, സൺ ഡൊഗ്സ്, ലൈറ്റ് പില്ലർ എന്നിവ പോലുള്ള മറ്റ് ഹാലോകൾക്ക് ആവശ്യമായ തിരശ്ചീന ഓറിയന്റേഷന് വിപരീതമായി, അന്തരീക്ഷത്തിൽ സെമി-റാൻഡംലി ഓറിയന്റഡ് ആണ്. ഉൾപ്പെട്ടിരിക്കുന്ന ഐസ് ക്രിസ്റ്റലുകളുടെ ഒപ്റ്റിക്കൽ ഗുണങ്ങളുടെ ഫലമായി, വളയത്തിന്റെ ഉള്ളിലേക്ക് ഒരു പ്രകാശവും പ്രതിഫലിക്കുന്നില്ല, അങ്ങനെ ചുറ്റുമുള്ള ആകാശത്തേക്കാൾ ഉള്ളിൽ ഇരുണ്ടതായി വരുന്നതിനാൽ ഇത് "ആകാശത്തിലെ ദ്വാരം" എന്ന പ്രതീതി നൽകുകയും ചെയ്യുന്നു. 22° ഹാലോ കൊറോണയുമായി തെറ്റിദ്ധരിക്കരുത്, കൊറോണ ഐസ് ക്രിസ്റ്റലുകളേക്കാൾ ജലത്തുള്ളികൾ മൂലമുണ്ടാകുന്ന വ്യത്യസ്തമായ ഒപ്റ്റിക്കൽ പ്രതിഭാസമാണ്, അത് കൂടാതെ കൊറോണക്ക് വളയത്തേക്കാൾ മൾട്ടി കളർഡ് ഡിസ്ക് രൂപമാണ്.
മറ്റ് ഹാലോകൾ 46 ഡിഗ്രിയിൽ സൂര്യന് ചുറ്റുമോ,ചക്രവാളത്തിലോ രൂപം കൊള്ളുന്നു. ഇവ പൂർണ്ണ ഹാലോകളോ, അപൂർണ്ണമായ കമാനങ്ങളോ ആയി പ്രത്യക്ഷപ്പെടാം.
ബോട്ട്ലിംഗേഴ്സ് റിങ്
വൃത്താകൃതിക്ക് പകരം ദീർഘവൃത്താകൃതിയിലുള്ള അപൂർവ തരം ഹാലോയാണ് ബോട്ട്ലിംഗേഴ്സ് റിങ്. ഇതിന്റെ ചെറിയ വ്യാസം മൂലം സൂര്യന്റെ തിളക്കത്തിൽ കാണുന്നത് വളരെ പ്രയാസകരമാക്കുകയും, മങ്ങിയ സബ്‌സണിന് ചുറ്റും കാണാനുള്ള സാധ്യത വർദ്ധിപ്പിക്കുകയും ചെയ്യുന്നു. ഇത് പലപ്പോഴും പർവതശിഖരങ്ങളിൽ നിന്നോ വിമാനങ്ങളിൽ നിന്നോ കാണപ്പെടുന്നു. ബോട്ട്ലിംഗേഴ്സ് റിങ്ങുകളെക്കുറിച്ച് ഇതുവരെ കൃത്യമായി മനസ്സിലായിട്ടില്ല. വളരെ താഴ്ന്ന കോണുകളിൽ, അന്തരീക്ഷത്തിൽ തിരശ്ചീനമായി സസ്പെൻഡ് ചെയ്യപ്പെടുന്ന വളരെ പരന്ന പിരമിഡൽ ഐസ് പരലുകളാൽ അവ രൂപം കൊള്ളുന്നു എന്ന് കരുതപ്പെടുന്നു.
മറ്റു പേരുകൾ
ഇംഗ്ലീഷിലെ ആംഗ്ലോ-കോർണിഷ് ഭാഷയിൽ, സൂര്യനെ അല്ലെങ്കിൽ ചന്ദ്രനെ ചുറ്റുന്ന ഒരു ഹാലോയെ 'കോക്ക്സ് ഐ' എന്ന് വിളിക്കുന്നു, ഇത് മോശം കാലാവസ്ഥയുടെ അടയാളമാണ്. കോഗ്-ഹിയോൾ (സൺ കോക്ക്) എന്ന ബ്രെട്ടൻ പദവുമായി ഈ പദം ബന്ധപ്പെട്ടിരിക്കുന്നു. നേപ്പാളിൽ, സൂര്യനെ ചുറ്റുന്ന ഹാലോയെ ഇന്ദ്രസഭ എന്ന് വിളിക്കുന്നു, നിന്ദു വിശ്വാസപ്രകാരം, മിന്നൽ, ഇടി, മഴ എന്നിവയുമായി ബന്ധപ്പെട്ട ഹിന്ദു ദേവനാണ് ഇന്ദ്രൻ എന്നതിനാലാണ് ഇത്.
കൃത്രിമ ഹാലോകൾ
സ്വാഭാവിക പ്രതിഭാസങ്ങളെ കൃത്രിമമായി പല മാർഗ്ഗങ്ങളിലൂടെ പുനർനിർമ്മിക്കാം. ഒന്നാമതായി, കമ്പ്യൂട്ടർ സിമുലേഷനുകൾ വഴി, അല്ലെങ്കിൽ പരീക്ഷണാത്മക മാർഗങ്ങളിലൂടെ. രണ്ടാമത്തേതിനെ സംബന്ധിച്ചിടത്തോളം, ഒരാൾക്ക് ഒരു ക്രിസ്റ്റൽ എടുത്ത് ഉചിതമായ അച്ചുതണ്ടിന്/അക്ഷങ്ങൾക്ക് ചുറ്റും തിരിക്കാം, അല്ലെങ്കിൽ അതിനായി ഒരു രാസ സമീപനം സ്വീകരിക്കാം. സമാനമായ റിഫ്രാക്ഷൻ ജ്യാമിതികൾ കണ്ടെത്തുക എന്നതാണ് ഇനിയും കൂടുതൽ പരോക്ഷമായ പരീക്ഷണാത്മക സമീപനം.
അനലോഗ് റിഫ്രാക്ഷൻ സമീപനം
ലഘുചിത്രം| സർക്കംസെനിത്തൽ ആർക്കിനായുള്ള അനലോഗ് റിഫ്രാക്ഷൻ പ്രദർശന പരീക്ഷണം. ഇവിടെ, ഗിൽ‌ബെർ‌ട്ട്സ് പുസ്തകത്തിലെ കൃത്രിമ മഴവില്ല് എന്ന് തെറ്റായി ലേബൽ ചെയ്തിരിക്കുന്നു ചില സന്ദർഭങ്ങളിൽ ഒരു ഐസ് ക്രിസ്റ്റലിലൂടെയുള്ള റിഫ്രാക്ഷന്റെ ശരാശരി ജ്യാമിതി മറ്റൊരു ജ്യാമിതീയ വസ്‌തുവിലൂടെ റിഫ്രാക്ഷൻ വഴി അനുകരിക്കാം. ഈ രീതിയിൽ, സർക്കംസെനിത്തൽ ആർക്ക്, സർക്കംഹൊറിസോണ്ടൽ ആർക്ക്, സൺ‌കേവ് പാരി ആർക്കുകൾ എന്നിവ റൊട്ടേഷണലി സിമെട്രിക് (അതായത് പ്രിസ്‌മാറ്റിക് അല്ലാത്ത) സ്റ്റാറ്റിക് ബോഡികളിലൂടെ റിഫ്രാക്ഷൻ വഴി പുനർനിർമ്മിക്കാം. പ്രത്യേകിച്ചും വാട്ടർ ഗ്ലാസ് മാത്രം ഉപയോഗിച്ച് ലളിതമായ ടേബിൾ-ടോപ്പ് പരീക്ഷണം വർണ്ണാഭമായ സർക്കംസെനിത്തൽ, സർക്കംഹൊറിസോണ്ടൽ ആർക്ക് എന്നിവ കൃത്രിമമായി പുനർനിർമ്മിക്കുന്നു. ജലത്തിന്റെ സിലിണ്ടറിലൂടെയുള്ള റിഫ്രാക്ഷൻ നേരായ ഒരു ഷഡ്ഭുജ ഐസ് ക്രിസ്റ്റൽ/പ്ലേറ്റ്-ഓറിയന്റഡ് ക്രിസ്റ്റലുകളിലൂടെയുള്ള റോട്ടേഷണലി ആവറേജ്ഡ് റിഫ്രാക്ഷന് സമാനമാണ്, അതുവഴി വർണ്ണാഭമായ സർക്കംസെനിത്തൽ സർക്കംഹൊറിസോണ്ടൽ ആർക്കുകൾ സൃഷ്ടിക്കാൻ കഴിയും. വാസ്തവത്തിൽ, 1920കൾ മുതൽ, വാട്ടർ ഗ്ലാസ് പരീക്ഷണം ഒരു മഴവില്ലിനെ പ്രതിനിധീകരിക്കുന്നതായി ചിന്തിച്ച് പലപ്പോഴും ആശയക്കുഴപ്പത്തിലാകുമായിരുന്നു.
22° പാർഹെലിയയുടെ സംവിധാനത്തെക്കുറിച്ചുള്ള ഹ്യൂഗൻസിന്റെ ആശയത്തെ (തെറ്റായ) പിന്തുടർന്ന്, ഉള്ളിൽ മദ്ധ്യഭാഗത്ത് തടസ്സമുള്ള, വെള്ളം നിറച്ച സിലിണ്ടർ ഗ്ലാസിനെ ഒരു വശത്ത് നിന്ന് പ്രകാശിപ്പിച്ച് ഒരു സ്‌ക്രീനിൽ പർ‌ഹെലിയയോട് സാമ്യമുള്ള രൂപം പതിപ്പിക്കാം. ഇതിൽ, ആന്തരിക ചുവന്ന അഗ്രം നേരിട്ടുള്ള ട്രാൻസ്മിഷൻ ദിശയുടെ ഇരുവശത്തും വലിയ കോണുകളിൽ വെളുത്ത ബാൻഡിലേക്ക് മാറുന്നു. എന്നിരുന്നാലും, വിഷ്വൽ മാച്ച് അടുത്തിരിക്കുമ്പോൾ, ഈ പ്രത്യേക പരീക്ഷണത്തിൽ ഒരു വ്യാജ കാസ്റ്റിക് സംവിധാനം ഉൾപ്പെടുന്നില്ല, അതിനാൽ ഇത് യഥാർത്ഥ അനലോഗ് അല്ല.
രാസ സമീപനങ്ങൾ
കൃത്രിമ ഹാലോസ് സൃഷ്ടിക്കുന്നതിനുള്ള ആദ്യകാല രാസ നിർദ്ദേശങ്ങൾ ബ്രൂസ്റ്റർ മുന്നോട്ട് വയ്ക്കുകയും 1889 ൽ എ. കോർനു അതിനെക്കുറിച്ച് കൂടുതൽ പഠിക്കുകയും ചെയ്തു. ഒരു ഉപ്പ് ലായനി ഊറ്റി പരലുകൾ ഉൽ‌പാദിപ്പിക്കുക എന്നതായിരുന്നു ആശയം. ഇതിലൂടെ ഉൽ‌പാദിപ്പിക്കപ്പെടുന്ന എണ്ണമറ്റ ചെറിയ പരലുകൾ പ്രകാശിപ്പിക്കുമ്പോൾ‌, പ്രത്യേക ക്രിസ്റ്റൽ‌ ജ്യാമിതിക്കും അതിന്റെ ഓറിയന്റേഷൻ‌/അലൈൻ‌മെന്റിനും അനുയോജ്യമായ തരത്തിൽ ഹാലോസിന് കാരണമാകും. ഇത്തരത്തിലുള്ള നിരവധി രാസ നിർദ്ദേശങ്ങൾ ഇന്ന് നിലവിലുണ്ട്, ഇനിയും പുതിയത് കണ്ടെത്താനുള്ള പരീക്ഷണങ്ങൾ തുടരുകയുമാണ്. അത്തരം പരീക്ഷണങ്ങളുടെ ഒരു സാധാരണ ഫലമാണ് റിങ്സ്. പാരി ആർക്കുകളും ഈ രീതിയിൽ കൃത്രിമമായി നിർമ്മിക്കപ്പെട്ടിട്ടുണ്ട്.